pythainlp/thai-wiki-dataset-v4 huggingface dataset:
ไลโคปีน

ไลโคปีน  เป็นสารกลุ่มแคโรทีนอยด์ชนิดแคโรทีน (แคโรทีนอยด์ที่ไม่มีอะตอมออกซิเจน) ลักษณะเป็นของแข็ง ไม่ละลายน้ำ มีสูตรเคมีคือ C40H56 มีมวลโมเลกุล 536.9 g/mol ไลโคปีนเป็นสารไฮโดรคาร์บอนชนิดเทอร์พีนที่มีโครงสร้างเป็นเส้นตรงยาว ประกอบด้วยหมู่ไอโซพรีน 8 หมู่ที่เชื่อมด้วยพันธะคู่ 13 พันธะ โดยพันธะคู่ 11 พันธะเป็นแบบคอนจูเกต ทำให้ไลโคปีนสามารถดูดกลืนแสงที่มีความยาวคลื่นต่างกันได้ ยกเว้นสีแดงซึ่งมีความยาวคลื่นมากที่สุดจึงสะท้อนกลับ ทำให้ไลโคปีนปรากฏเป็นสีแดง ชื่อไลโคปีนมาจากชื่อชนิดของมะเขือเทศคือ "lycopersicum"
พืชและสาหร่ายใช้ไลโคปีนในการสังเคราะห์แสงและกลไกป้องกันการได้รับแสงมากเกิน โดยสังเคราะห์จากการเปลี่ยนกรดเมวาโลนิกเป็นไดเมทิลอัลลิลไพโรฟอสเฟต จากนั้นจะควบแน่นกับ 3 โมเลกุลของไอโซเพนเทนิลไพโรฟอสเฟตกลายเป็นเจรานิลเจรานิลไพโรฟอสเฟต และสลายกลายเป็นไฟโตอีน ก่อนไฟโตอีนจะถูกเอนไซม์ไฟโตอีนดีแซทิวเรสสลายกลายเป็นไลโคปีน เนื่องจากเป็นสารที่ละลายในไขมัน ไลโคปีนจึงต้องจับกับกรดน้ำดีและไขมันเพื่อให้ดูดซึมที่ลำไส้เล็กได้ ไลโคปีนไม่ใช่สารอาหารที่จำเป็นต่อร่างกาย มีการรายงานถึงปริมาณที่เหมาะสมของการรับไลโคปีนในแต่ละวันอยู่ที่ 75 มิลลิกรัม/วัน
ไลโคปีนพบในผักผลไม้สีแดงส้ม ได้แก่ มะเขือเทศ ฟักข้าว แตงโม มะละกอ และพริกหยวก เมื่อใช้เป็นวัตถุเจือปนอาหาร ไลโคปีนจะมีเลขอีคือ E160d ไลโคปีนเป็นสารต้านอนุมูลอิสระที่ช่วยยับยั้งปฏิกิริยาออกซิเดชันที่ก่อให้เกิดอนูมุลอิสระซึ่งส่งผลเสียต่อเซลล์ และมีงานวิจัยขั้นต้นที่บ่งชี้ว่าไลโคปีนอาจช่วยยับยั้งโรคระบบหัวใจหลอดเลือดและมะเร็งต่อมลูกหมาก
มาร์ติน บิซการ์รา

มาร์ติน อัลเบร์โต บิซการ์รา กอร์เนโฆ (เกิด 22 มีนาคม ค.ศ. 1963) เป็นวิศวกรและนักการเมืองชาวเปรูซึ่งเป็นประธานาธิบดีของประเทศเปรู ในช่วง 23 มีนาคม พ.ศ. 2561 – 9 พฤศจิกายน พ.ศ. 2563
อัยมัน อัลมัษลูษี

อัยมัน อัลมัษลูษี (เกิดวันที่ 14 กันยายน ค.ศ. 1984) เป็นนักฟุตบอลชาวตูนิเซีย ปัจจุบันเล่นในตำแหน่งผู้รักษาประตูให้กับอัล-อะดาเลาะห์ และเป็นกัปตันของทีมชาติตูนิเซีย เขาได้รับการยกย่องให้เป็นผู้รักษาประตูที่ดีที่สุดของตูนิเซียและหนึ่งในผู้รักษาประตูที่ดีที่สุดของแอฟริกา เขามีความโดดเด่นในด้านการเล่นบอลด้วยเท้าในกรอบเขตโทษ
อัลมัษลูษีพาทีมชาติตูนิเซียชนะเลิศแอฟริกาเนชันส์แชมเปียนชิป 2011 ซึ่งจัดขึ้นที่ซูดาน ต่อมาในแอฟริกาคัพออฟเนชันส์ 2015 เขาติดทีมยอดเยี่ยมประจำทัวร์นาเมนต์ นอกจากนี้ในซีเอเอฟแชมเปียนส์ลีก ฤดูกาล 2007 เขาเก็บคลีนชีตส์ให้กับสโมสรต้นสังกัดได้หลายนัด แม้ว่าในตอนนั้นเขาจะมีอายุเพียง 23 ปีก็ตาม
 "ณ วันที่ 17 กรกฎาคม 2019"
เกียรติประวัติ.
สโมสร.
ES Sahel
ทีมชาติ.
ตูนิเซีย
ผลงานเพลงของไอเดิล

ไอเดิล เกิร์ลกรุปเกาหลีใต้ออกสตูดิโออัลบั้ม มาแล้ว 1 อัลบั้ม อีพี 6 อีพี 1 ซิงเกิลอัลบั้ม และดิจิทัลซิงเกิล 8 ซิงเกิล อีกทั้งพวกเธอยังร้องร่วมกับศิลปินอื่น 6 เพลง เพลงประกอบ 2 เพลง 
ไอเดิลก่อตั้งโดยคิวบ์เอนเตอร์เทนเมนต์ในปี 2018 และเปิดตัวเมื่อวันที่ 2 พฤษภาคม 2018 พร้อมอีพี "ไอแอม" กับเพลงนำชื่อ "ลาทาทา" ทางวงยังปล่อยดิจิทัลซิงเกิลเพลงแรกชื่อ "ฮันน์ (อะโลน)" เมื่อวันที่ 14 สิงหาคม 2018 เปิดตัวสูงสุดอันดับที่ 8 ในแกออนมิวสิกชาร์ต ในปี 2019 พวกเธอได้ปล่อยอีพีที่สองชื่อ "ไอเมด" เมื่อวันที่ 26 กุมภาพันธ์ 2019 ตามมาด้วยการเปิดตัวดิจิทัลซิงเกิลที่สองชื่อ "อะ-โอ" เมื่อวันที่ 26 มิถุนายน หนึ่งเดือนต่อมาไอเดิลได้เปิดตัวที่ญี่ปุ่นพร้อมอีพีชื่อ "ลาทาทา เมื่อวันที่ 31 กรกฎาคม ในปีเดียวกันอีกสองซิงเกิล"พุตอิตสเตรต (ไนต์แมร์เวอร์ชัน)" และ "ไลออน" ได้รับการปล่อยผ่านในการเข้าร่วมการแข่งขันรายการเซอร์ไววัลของเอ็มเน็ตชื่อ "ควีนดอม" "ไลออน" ประสบความสำเสร็จในเชิงพาณิชย์และได้รับการเสนอชื่อเข้าชิงรางวัล โคเรียมิวสิกอะวอดส์ ต่อมาในเดือนเมษายน 2020 ไอเดิลได้ปล่อยอีพีที่สาม "ไอทรัสต์" และซิงเกิลนำ "โอมายก็อด" วางจำหน่ายเมื่อวันที่ 6 เมษายน อีพีกลายเป็นอัลบั้มที่ขายดีที่สุดของวงและทำคะแนนสูงสุดเป็นอันดับสองในวันแรกของยอดขาย โดยเป็นเกิร์ลกรุปที่มียอดขาย 91,311 ชุด เปิดตัวบน แกออนอัลบั้มชาร์ต ที่มียอดขายมากกว่า 110,000 ชุด และเปิดตัวสูงสุดในชาร์ต "บิลบอร์ด"เวิลด์อัลบั้ม ในเดือนสิงหาคม 2020 พวกเธอได้ออก 2 อัลบั้มได้แก่ "ดัมดิ ดัมดิ" อัลบั้มและซิงเกิลพิเศษในช่วงฤดูร้อนวันที่ 3 สิงหาคม โดยมีเพลงนำในชื่อเดียวกัน และมินิอัลบั้มภาษาญี่ปุ่นชุดที่ 2 ของวง "โอมายก็อด" เมื่อวันที่ 26 สิงหาคม ได้ปล่อยอีพีที่สี่ "ไอเบิร์น " และซิงเกิลนำ "ฮวา" วางจำหน่ายเมื่อวันที่ 11 มกราคม ในเดือนมีนา 2022 พวกเธอได้ออกสตูดิโออัลบั้ม "ไอเนเวอร์ดาย " ในวันที่ 14 มีนาคม
แมแทรซ็องติทร์

แมแทรซ็องติทร์  เป็นตำแหน่งของพระสนมเอกในพระมหากษัตริย์แห่งฝรั่งเศส เป็นตำแหน่งกึ่งทางการและได้รับการสมนาคุณด้วยที่พักส่วนตัว ตำแหน่งดังกล่าวเกิดขึ้นครั้งแรกในรัชสมัยพระเจ้าอ็องรีที่ 4 และมีมาจนถึงรัชสมัยพระเจ้าหลุยส์ที่ 15 แห่งฝรั่งเศส
ในรัชกาลพระเจ้าหลุยส์ที่ 14 "แมแทรซ็องติทร์" แปลได้สองแบบคือบาทบริจาริกาของพระมหากษัตริย์ หรืออนุภรรยาของชายผู้ดีที่คบหากันอย่างเปิดเผย เช่น กาบรีแยล แด็สเทร และชาร์ล็อต-มาร์เกอริต เดอ มงมอร็องซี ในพระเจ้าอ็องรีที่ 4 รวมทั้งมาดาม เดอ ปงปาดูร์ และมาดาม ดูว์ บารี ในพระเจ้าหลุยส์ที่ 15 เป็นต้น
ตำรวจภูธรภาค 5

กองบัญชาการตำรวจภูธรภาค 5 เป็นส่วนราชการของสำนักงานตำรวจแห่งชาติ ระดับกองบัญชาการ มีหน้าที่ดูแล 8 จังหวัดในภาคเหนือของประเทศไทยได้แก่ 
ประวัติ.
ในอดีตพื้นที่บริเวณภาคเหนือของประเทศไทยเคยเป็นอาณาจักรล้านนามาก่อน อันเป็นประเทศราชของสยามในอดีตที่มีอำนาจปกครองตนเอง แต่ขึ้นกับราชอาณาจักรสยาม (รัตนโกสินทร์) จนกระทั่งในรัชสมัยของพระบาทสมเด็จพระจุลจอมเกล้าเจ้าอยู่หัว ทรงได้รวมอาณาจักรล้านนาเข้ามาเป็นส่วนหนึ่งของราชอาณาจักรสยาม และถูกจัดการปกครองใหม่ให้เป็นสองมณฑลอันได้แก่ มณฑลพายัพ และ มณฑลมหาราษฎร์ (ภายหลังในรัชสมัยของพระบาทสมเด็จพระปกเกล้าเจ้าอยู่หัว ได้มีการยุบมารวมกับมณฑลพายัพ) เมื่อการปกครองมีลักษณะขึ้นอยู่กับส่วนกลางเป็นหลักแล้วจึงต้องมีการจัดตั้งหน่วยราชการจากส่วนกลาง 
โดยในส่วนของตำรวจนั้นช่วงแรกเป็นหน้าที่ของกรมพลตระเวนหัวเมือง ภายหลังสมเด็จพระจุลจอมเกล้าเจ้าอยู่หัวได้ทรงพระกรุณาโปรดเกล้าฯ ให้ตั้งกรมตำรวจภูธรขึ้นแทน โดยสังกัดกับกระทรวงมหาดไทย และมีการจัดตั้งกองตำรวจภูธรไปตามมณฑลต่าง ๆ
รวมถึงทมณฑลในภาคเหนือทั้งสองนี้ด้วย โดยเมื่อมีการจัดตั้งกองตำรวจภูธรในภาคเหนือแล้ว รัชกาลที่ 5 ทรงโปรดเกล้าฯ ให้ พลตำรวจตรี เจ้าราชวงศ์ (แก้วปราบเมรุ ณ ลำปาง) ผู้ซึ่งเป็นหนึ่งในเจ้านายฝ่ายเหนือเป็นผู้บังคับบัญชาท่านแรก 
โดยในช่วงแรกนี้เองก็ถูกเรียกว่ากองบัญชาการตำรวจภูธรเขต 3 ก็ได้ตั้งอยู่ในคุ้มเจ้าหลวงนครลำปางด้วยความอนุเคราะห์จาก พล.ต.ต.เจ้าราชวงศ์(เจ้าแก้วปราบเมรุ ณ ลำปาง) ภายหลังได้ย้ายไปอยู่ ณ ที่ตั้งเดิมของกงศุลอังกฤษในสมัยที่เป็นอาณาจักรล้านนา ริมแม่น้ำ
้วัง ใน อ.เมืองลำปาง จ.ลำปาง 
ในปี พ.ศ. 2494 ได้มีการเปลี่ยนชื่อเป็น กองบังคับการตำรวจภูธรเขต 5 และทำการสร้างตัวกองบัญชาการขึ้นใหม่ใกล้กับกองบังคับการตำรวจภูธรจังหวัดลำปาง และสถานีตำรวจภูธรอำเภอเมืองลำปาง แต่ภายหลังในปี พ.ศ. 2519 ได้มีการออก พรฎ.การแบ่งส่วนราชการกรมตำรวจ พ.ศ. ๒๕๑๙ ก่อให้เกิดการปรับเปลี่ยนใหม่อีกครั้งโดยครั้งนี้ใช้ชื่อ กองบัญชาการตำรวจภูธรภาคที่ ๓ โดยได้จัดตั้งกองบังคับการ 1-12 ขึ้น ในกองบัญชาการตำรวจภูธร 1-4 และกองบังคับการ 7 - 9 ขึ้นต่อกองบัญชาการตำรวจภูธร 3 
หลังจากนั้นก็มีการปรับโครงสร้างใหม่ให้เป็นกองบัญชาการตำรวจภูธรภาค 5 (บช.ภ.5) และสุดท้ายก็ได้มีการปรับเปลี่ยนโครงสร้างในครั้งสุดท้ายที่ยังใช้มาจนถึงปัจจุบันคือ พระราชกฤษฎีกา แบ่งส่วนราชการสำนักงานตำรวจแห่งชาติ พ.ศ. 2552 ก็ได้กำหนดให้เป็นตำรวจภูธรภาค 5 (ภ.5) ในปัจจุบัน
กองบังคับการในสังกัต.
ตำรวจภูธรภาค 5 ประกอบไปด้วย 3 กองบังคับการ 8 ตำรวจภูธรจังหวัด (สถานะเทียบเท่ากองบังคับการ แต่ไม่ต้องเรียกขึ้นต้นด้วยคำว่ากองบังคับการ) 1 ศูนย์ฝึก และ 1 กองกำกับการ ประกอบด้วย
ไอแอม (อีพี)

ไอแอม  เป็นอีพีเปิดตัวของเกิร์ลกรุปเกาหลีใต้ ไอเดิล ออกจำหน่ายแบบดิจิทัลเมื่อวันที่ 2 พฤษภาคม 2018 และแบบแผ่นเมื่อวันที่ 3 พฤษภาคม 2018 โดยคิวบ์เอนเตอร์เทนเมนต์ อัลบั้มประกอบด้วยหกเพลง รวมถึงเพลงนำ "ลาทาทา" ซึ่งแต่งโดย บิกแซนโช และโซย็อน
เบื้องหลังและการออกจำหน่าย.
เมื่อวันที่ 18 เมษายน 2018 คิวบ์เอนเตอร์เทนเมนต์ประกาศเปิดตัวเกิร์ลกรุปพร้อมมินิอัลบั้ม "ไอแอม" และเพลงนำ "ลาทาทา"
รูปภาพของสมาชิกแต่ละคน เผยแพร่ตั้งแต่วันที่ 23–24 เมษายน 2018
โซย็อนอธิบายว่าอัลบั้ม "ไอแอม" เป็น "อัลบั้มที่มีบุคลิกภาพแตกต่างกันหกแบบ" เธออธิบายต่อ "ฉันแต่งเพลง "ลาทาทา" ขณะที่คิดถึงสมาชิกแต่ละคนไปด้วย"
ชาร์ต.
<templatestyles src="Col-begin/styles.css"/>
คอร์ล ปิลด์

นิลส์ แดเนียล คอร์ล ปิลด์  เป็นนักการเมืองและนักการทูตสวีเดนซึ่งเป็นนายกรัฐมนตรีของสวีเดน 2534 ถึง 2537 เขาเป็นผู้นำของพรรคมัชฌิมาจาก 2529 ถึง 2542
ไอเมด (อีพี)

ไอเมด  เป็นอีพีที่สองของเกิร์ลกรุปเกาหลีใต้ ไอเดิล ออกจำหน่ายแบบดิจิทัลและแบบแผ่นเมื่อวันที่ 26 กุมภาพันธ์ ค.ศ. 2019 อัลบั้มประกอบด้วยห้าเพลง รวมถึงเพลงนำ "เซญโญริตา" ซึ่งแต่งโดย บิกแซนโช และโซย็อน
เบื้องหลังและการออกจำหน่าย.
เมื่อวันที่ 10 กุมภาพันธ์ 2019 คิวบ์เอนเตอร์เทนเมนต์ประกาศว่าไอเดิลเตรียมออกจำหน่ายมินิอัลบั้มที่สองชื่อ "ไอเมด" ในวันที่ 26 กุมภาพันธ์ 2019 
เมื่อวันที่ 11 กุมภาพันธ์ พวกเขาปล่อยตารางโปรโมตสำหรับอัลบั้ม 13 กุมภาพันธ์ รายชื่อเพลงได้รับการเปิดเผย อัลบั้มประกอบด้วยห้าเพลง รวมถึงเพลงนำ "เซญโญริตา" มินนี่มีส่วนร่วมในการแต่งเพลงกับอัลบั้มนี้ครั้งแรก 
เมื่อวันที่ 20 กุมภาพันธ์ ตัวอย่างเพลงได้เผยแพร่ และตามมาด้วยทีเซอร์วิดีโอ
อีพีออกจำหน่ายเมื่อวันที่ 26 กุมภาพันธ์ผ่านทางพอร์ทัลเพลงหลายแห่งในเกาหลีใต้ ในขณะที่อัลบั้มออกจำหน่ายในวันต่อมา
ชาร์ต.
<templatestyles src="Col-begin/styles.css"/>
วอลเลย์บอลหญิงในโอลิมปิกฤดูร้อน 2020 รอบคัดเลือกโซนยุโรป

การแบ่งกลุ่ม.
การจับสลากแบ่งกลุ่มอาศัยอันดับจากวอลเลย์บอลหญิงชิงแชมป์ยุโรป 2019 โดยเจ้าภาพและอีก 3 ทีมจะได้รับให้เป็นทีมวางของแต่ละกลุ่มโดยใช้วิธีสลับฟันปลา ณ อาเพลโดร์น ประเทศเนเธอร์แลนด์ โดยตัวเลขในวงเล็บเป็นลำดับจากการแข่งขันวอลเลย์บอลหญิงชิงแชมป์ยุโรป 2019
อาร์ชดัชเชสมารีอา คริสทีนาแห่งออสเตรีย (ประสูติ ค.ศ. 1879)

อาร์ชดัชเชสมารีอา คริสทีนาแห่งออสเตรีย (ค.ศ. 1879–1962)  ประสูติเมื่อวันที่ 17 พฤศจิกายน 2422 เป็นพระธิดาพระองค์ใหญ่ใน อาร์ชดยุกฟรีดริช ดยุกแห่งเท็ชเชิน กับ เจ้าหญิงอิซาเบลลาแห่งคร็อย 
เสกสมรส.
อาร์ชดัชเชสมารีอา คริสทีนาแห่งออสเตรีย (ค.ศ. 1879–1962) ทรงเสกสมรสกับ เอ็มมานูเอล เจ้าชายรัชทายาทแห่งซาล์ม-ซาล์ม เมื่อวันที่ 10 พฤษภาคม 2445 รับพระราชทานพระอิสริยยศเคียงคู่พระสวามีที่ เจ้าหญิงรัชทายาทแห่งซาล์ม-ซาล์ม พระชายา มีพระบุตรดังนี้
ต่อมาในปี 2459 พระสวามีได้สิ้นพระชนม์ไปก่อนสืบพระอิสริยยศ ทำให้พระโอรสคือ นิโคลัส เลโอปอลด์ เจ้าชายที่ 8 แห่งซาล์ม-ซาล์ม ได้กลายเป็น เจ้าชายรัชทายาทแทนที่พระบิดา ก่อนที่จะได้สืบพระอิสริยยศในปี 2466 ถัดจากพระอัยกาคือ อัลเฟรด เจ้าชายที่ 7 แห่งซาล์ม-ซาล์ม ทำให้พระองค์ต้องดำรงพระอิสริยยศเป็น เจ้าหญิงหม้ายแห่งซาล์ม-ซาล์ม
พระนางสิ้นพระชนม์ลงเมื่อวันที่ 6 สิงหาคม พ.ศ. 2505 สิริพระชันษา 82 ปี
เครื่องในสัตว์

เครื่องในสัตว์ เป็นอวัยวะภายในของสัตว์ที่ถูกชำแหละ โดยไม่รวมถึงกล้ามเนื้อและกระดูก เช่น หัวใจ ตับ ปอด ฯลฯ
ในบางวัฒนธรรม การรับประทานเครื่องในสัตว์ถือเป็นสิ่งต้องห้าม แต่ในบางวัฒนธรรมก็รับประทานเป็นอาหารหลัก หรืออาจเป็นอาหารราคาแพงได้ด้วย
ในบางครั้ง เครื่องในสัตว์อาจหมายถึงซากของส่วนที่เน่าเสียของสัตว์ โดยอาจนำไปผลิตเป็นปุ๋ยหรือเชื้อเพลิง หรือผลิตเป็นอาหารสัตว์สำหรับจำหน่าย
ข้อห้าม

ข้อห้าม  เป็นการห้ามไม่ให้ทำสิ่งใดสิ่งหนึ่ง (มักจะเป็นสิ่งที่เกี่ยวข้องกับการพูดหรือพฤติกรรม) บนพื้นฐานของความรู้สึกทางวัฒนธรรมซึ่งคนทั่วไปมองว่าสิ่งดังกล่าวน่ารังเกียจหรือเป็นสิ่งที่ไม่ควรทำ โดยข้อห้ามแต่ละอย่างปรากฏอยู่ในทุกสังคม
ในเชิงเปรียบเทียบ ข้อห้ามที่เกี่ยวข้องกับรายการอาหารดูเหมือนจะไม่สมเหตุสมผลนัก เนื่องจากสิ่งที่อาจถูกมองว่าไม่เหมาะสำหรับบุคคลบางกลุ่มที่ยึดหลักตามธรรมเนียมหรือศาสนา ก็อาจเป็นที่ยอมรับอย่างสมบูรณ์ต่อกลุ่มอื่น ๆ ได้เช่นกัน
ข้อห้ามมักจะมีจุดประสงค์เพื่อปกป้องมนุษย์ให้อยู่รอดได้ในสังคมนั้น ๆ ซึ่งอาจเกี่ยวข้องกับการแพทย์หรือระบบนิเวศซึ่งมีความชัดเจนในหลาย ๆ ด้าน รวมถึงศาสนาหรือจิตวิญญาณ หรืออาจมีจุดประสงค์อื่น ๆ ด้วย ข้อห้ามที่ได้รับการยอมรับจากกลุ่มหรือชนเผ่าใดกลุ่มหนึ่ง โดยเฉพาะส่วนที่เกี่ยวข้องกับวิถีชีวิต มักช่วยในเรื่องการติดต่อกัน รวมไปถึงการรักษาเอกลักษณ์ของชนเผ่าตนต่อหน้าชนเผ่าอื่น ๆ ด้วย
ซากเน่า

ซากเน่า  เป็นส่วนของซากสัตว์ที่เน่าเสีย ซึ่งเป็นแหล่งอาหารที่สำคัญของพวกสิ่งมีชีวิตกินเนื้อและสิ่งมีชีวิตกินทั้งพืชและสัตว์ (อาจเรียกรวมว่าสัตว์กินซาก) เช่น แร้ง อินทรี ไฮยีนา ฯลฯ
สิ่งมีชีวิตกินทั้งพืชและสัตว์

สิ่งมีชีวิตกินพืชและสัตว์  เป็นสิ่งมีชีวิตที่สามารถอยู่รอดได้โดยอาศัยสารอาหารที่ได้จากการกินทั้งเนื้อสัตว์และพืชเป็นอาหาร โดยสามารถย่อยคาร์โบไฮเดรต โปรตีน ไขมัน และเส้นใย และเผาผลาญสารอาหารและพลังงานที่มาจากแหล่งที่ดูดซึมได้
สัตว์กินพืช

สัตว์กินพืช  เป็นสิ่งมีชีวิตที่มีลักษณะทางกายภาพซึ่งปรับตัวมาเพื่อให้สามารถกินพืชเป็นอาหารเพียงอย่างเดียวเป็นหลักได้
สิ่งมีชีวิตกินพืชส่วนมากจะมีพฤกษชาติในลำไส้ (gut flora) ซึ่งช่วยให้ย่อยพืชซึ่งสามารถย่อยได้ยากกว่าเนื้อสัตว์ได้ง่ายขึ้น โดยเกิดขึ้นจากโปรโตซัวหรือแบคทีเรียที่ย่อยเซลลูโลส
ทวีเกียรติ มีนะกนิษฐ

ศาสตราจารย์ ดร. ทวีเกียรติ มีนะกนิษฐ #เปลี่ยนทาง (เกิด 15 มิถุนายน 2496) เป็นนักนิติศาสตร์ และอดีตตุลาการศาลรัฐธรรมนูญ
ตำแหน่งทางวิชาการ.
วันที่ 24 กุมภาพันธ์ พ.ศ. 2554 รองศาสตราจารย์ทวีเกียรติ มีนะกนิษฐ ได้รับพระบรมราชโองการโปรดเกล้าฯ แต่งตั้งให้ดำรงตำแหน่ง "ศาสตราจารย์" ในวิชากฎหมายอาญาและอาชญาวิทยา สังกัดภาควิชากฎหมายอาญาและอาชญาวิทยา คณะนิติศาสตร์ มหาวิทยาลัยธรรมศาสตร์
ตุลาการศาลรัฐธรรมนูญ.
ศาสตราจารย์ ดร. ทวีเกียรติ มีนะกนิษฐ ได้รับเลือกจากการลงมติของกรรมการสรรหาตุลาการศาลรัฐธรรมนูญ แทนนายวสันต์ สร้อยพิสุทธิ์ ที่ลาออกจากตำแหน่ง ตามรัฐธรรมนูญแห่งราชอาณาจักรไทย พุทธศักราช 2550 มาตรา 204 (3) ประกอบมาตรา 206 จากนั้นได้มีนำชื่อเสนอต่อที่ประชุมวุฒิสภาให้ความเห็นชอบ จากนั้นวุฒิสภาได้มีการประชุมและลงคะแนนลับ เมื่อวันที่ 23 กันยายน พ.ศ. 2556 โดยที่ประชุมวุฒิสภา ลงมติให้ความเห็นชอบ 82 เสียง ไม่ให้ความเห็นชอบ 41 เสียง
จากนั้นมีพระบรมราชโองการ โปรดเกล้าฯ แต่งตั้งให้นายทวีเกียรติ มีนะกนิษฐ ดำรงตำแหน่งตุลาการศาลรัฐธรรมนูญ เมื่อวันที่ 21 ตุลาคม พ.ศ. 2556
นายทวีเกียรติ มีนะกนิษฐ พ้นจากตำแหน่งตุลาการศาลรัฐธรรมนูญ เนื่องจากดำรงตำแหน่งครบ 9 ปี ตามพระราชบัญญัติประกอบรัฐธรรมนูญ ว่าด้วยวิธีพิจารณาของศาลรัฐธรรมนูญ พ.ศ. 2561 มาตรา 79 วรรค 1 ในวันที่ 21 ตุลาคม พ.ศ. 2565
การล่าเหยื่อ

การล่าเหยื่อ  เป็นอันตรกิริยาชีวภาพซึ่งสัตว์ชนิดหนึ่งที่เป็นผู้ล่าเหยื่อ (predator) ฆ่าและกินสัตว์ชนิดหนึ่งที่เป็นเหยื่อ (prey) เป็นอาหาร ซึ่งแตกต่างจากการกินซากของเหยื่อที่ตายแล้ว โดยการล่าเหยื่อนั้นผู้ล่าเหยื่อจะเป็นฝ่ายหาเหยื่อและโจมตีโดยใช้ประสาทสัมผัสต่าง ๆ เช่น การมองเห็น การดมกลิ่น การได้ยิน ฯลฯ จากนั้นจะนำส่วนที่กินไม่ได้ออก เช่น เปลือก กระดูกสันหลัง ฯลฯ แล้วจึงกินซากที่ได้จากการล่าเหยื่อ ส่วนการกินซากนั้นสัตว์กินซากจะกินสิ่งมีชีวิตที่ตายจากสาเหตุอื่นที่ไม่ใช่การล่าเหยื่อ
สัตว์กินซาก

สัตว์กินซาก  เป็นสัตว์ที่กินสิ่งมีชีวิตที่ตายจากสาเหตุอื่นที่ไม่ใช่การล่าเหยื่อ ซึ่งส่วนใหญ่มักหมายถึงสิ่งมีชีวิตกินเนื้อที่กินซากเน่าเป็นอาหาร
สัตว์กินซากมีบทบาทสำคัญในระบบนิเวศเป็นอย่างมาก โดยซากสัตว์ที่ยังเหลือจากที่ถูกกินโดยสัตว์กินซากแล้วจะถูกบริโภคต่อโดยผู้สลายสารอินทรีย์ (decomposer) และผู้บริโภคซากพืชซากสัตว์ (detritivore)
เจ้าหญิงอิซาเบลแห่งซาล์ม-ซาล์ม

เจ้าหญิงอิซาเบลแห่งซาล์ม-ซาล์ม  ประสูติเมื่อวันที่ 13 กุมภาพันธ์ 2446 ณ พอทสดัม ราชอาณาจักรปรัสเซีย จักรวรรดิเยอรมัน ทรงเป็นพระธิดาพระองค์ใหญ่ของ เอมมานูเอล เจ้าชายรัชทายาทแห่งซาล์ม-ซาล์ม และ อาร์ชดัชเชสมาเรีย คริสตินาแห่งออสเตรีย (ค.ศ. 1879–1962)
เสกสมรส.
เจ้าหญิงอิซาเบลแห่งซาล์ม-ซาล์ม ทรงเสกมสรสกับ เฟลิกซ์ บารอนเห่งโล เมื่อวันที่ 8 กันยายน 2468 โดยพระองค์ทรงได้รับบรรดาศักดิ์ที่ บารอนเนสแห่งโล มีพระบุตรดังนี้
เจ้าหญิงอิซาเบลแห่งซาล์ม-ซาล์ม ทรงมีพระชนม์ยืนยาวถึง 105 ปี ก่อนจะสิ้นพระชนม์ลงเมื่อวันที่ 10 มกราคม 2552 สิริพระชันษา 105 ปี ถือว่าเป็นเจ้าหญิงที่ราชวงศ์ในยุโรปให้ความเคารพ
สัตว์กินเนื้อ

สัตว์กินเนื้อ หรือ ผู้บริโภคสัตว์  เป็นสิ่งมีชีวิตที่ต้องอาศัยพลังงานและสารอาหารจากอาหารที่ประกอบด้วยเนื้อเยื่อของสัตว์เป็นหลักซึ่งได้มาจากการล่าเหยื่อและการกินซาก
สิ่งมีชีวิตที่กินเนื้อสัตว์เพียงอย่างเดียวเป็นอาหาร เรียกว่า สิ่งมีชีวิตกินเนื้อปรับไม่ได้ (hypercarnivores หรือ obligate carnivores) ส่วนสิ่งมีชีวิตที่กินอาหารชนิดอื่นด้วย เรียกว่า สิ่งมีชีวิตกินเนื้อปรับได้ (mesocarnivores หรือ facultative carnivores) สิ่งมีชีวิตกินเนื้อที่ไม่ถูกล่าโดยสัตว์ชนิดอื่นเลย เรียกว่า ผู้ล่าเหยื่ออันดับสูงสุด (apex predator)
คำว่า "สัตว์กินเนื้อ" นี้ยังหมายรวมถึง สัตว์เลี้ยงลูกด้วยนม ในอันดับสัตว์กินเนื้อ ซึ่งเป็นชื่อที่อาจทำให้เข้าใจผิดในบางครั้ง เมื่อสัตว์ในอันดับสัตว์กินเนื้อนี้ส่วนน้อยกินเนื้อสัตว์เป็นอาหารหลักเท่านั้น แต่โดยทั่วไปหลายชนิดเป็นสัตว์กินทั้งพืชและสัตว์ โดยเฉพาะหมีหลายชนิด รวมทั้งแพนด้ายักษ์ที่เกือบเรียกได้ว่าเป็นสัตว์กินพืชอย่างแท้จริง
นอกเหนือไปจากสัตว์แล้ว ยังมีพืชกินสัตว์ และเห็ดรากินสัตว์อีกด้วย เช่น กาบหอยแครง เขนงนายพราน เป็นต้น
สมเด็จพระพนรัตน์ป่าแก้ว

สมเด็จพระพนรัตน์ป่าแก้ว หรือ สมเด็จพระพนรัตน์วัดป่าแก้ว เป็นสมเด็จพระราชาคณะในรัชสมัยสมเด็จพระนเรศวรมหาราช
ประวัติ.
สมเด็จพระพนรัตน์ป่าแก้ว มีประวัติตอนต้นอย่างไรไม่ปรากฏ แต่ได้อุปสมบทจนมีสมณศักดิ์เป็นสมเด็จพระพนรัตน์ ซึ่งเป็นสมณศักดิ์เจ้าคณะใหญ่ฝ่ายอรัญวาสี พระราชพงศาวดาร ฉบับพันจันทนุมาศ (เจิม) ระบุว่าหลังสงครามยุทธหัตถี สมเด็จพระนเรศวรมหาราชและสมเด็จพระเอกาทศรถทรงพระราชดำริว่าเหล่านายทัพนายกองตามเสด็จไม่ทันขณะรบ ปล่อยให้ช้างพระที่นั่งของทั้งสองพระองค์เข้าไปอยู่ท่ามกลางข้าศึก จึงรับสั่งให้เอานายทัพนายกองทั้งหมดไปจองจำไว้ 3 วัน พอพ้นวันอุโบสถแล้วจะให้สำเร็จโทษตามพระอัยการศึก
เมื่อถึงวันอาทิตย์ซึ่งเป็นวันอุโบสถ<templatestyles src="การอ้างอิง/styles.css"/>[ก] สมเด็จพระพนรัตน์ป่าแก้วและพระราชาคณะ 25 รูป เข้ามาสอบถามเหตุที่ลงราชทัณฑ์นายทัพนายกอง แล้วถวายพระพรว่า พระโคตมพุทธเจ้าขณะประทับเพียงลำพังใต้ต้นพระศรีมหาโพธิ์ ปราศจากเทพเจ้าสักองค์อยู่ถวายอารักขา ก็ทรงชนะท้าววสวัตตีพร้อมทั้งกองทัพได้เป็นมหัศจรรย์ เช่นเดียวกันหากทรงมีชัยชนะเพราะมีทหารตามเสด็จจำนวนมาก ก็จะไม่เป็นพระเกียรติยศมหัศจรรย์ปรากฏต่อนานาประเทศ สมเด็จพระนเรศวรทรงพอพระทัยตรัสว่าสาธุ ๆ สมเด็จพระพนรัตน์จึงถวายพระพรต่อว่าข้าราชการเหล่านี้ทำงานมาตั้งแต่รัชสมัยสมเด็จพระมหาธรรมราชาจนถึงรัชกาลปัจจุบัน จึงขอพระราชทานบิณฑบาตโทษไว้สักครั้งหนึ่ง จะได้รับราชการต่อไป สมเด็จพระนเรศวรพระราชทานอภัยโทษตามที่ท่านขอ แต่จะให้ไปตีเมืองตะนาวศรี เมืองทวาย เป็นการแก้ตัวแทน สมเด็จพระพนรัตน์ถวายพระพรว่าแล้วแต่จะทรงสงเคราะห์ เพราะการรบไม่ใช่กิจของสงฆ์ แล้วถวายพระพรลา
ความเชื่อ.
พระธรรมสิงหบุราจารย์ (จรัญ ฐิตธมฺโม) ได้มีนิมิต
คืนหนึ่งท่านฝันว่า สมเด็จพระพนรัตน์ วัดป่าแก้ว ให้ท่านไปวัดใหญ่ชัยมงคล แล้วนำบทสวดที่ท่านจารึกถวายสมเด็จพระนเรศวรออกมาเผยแพร่ ต่อมาหลวงพ่อจรัญจึงได้พบจารึกบทสวดพุทธชัยมงคลคาถาต่อด้วยชัยปริตร ท่านเชื่อว่าบทสวดดังกล่าวสมเด็จพระพนรัตน์ วัดป่าแก้ว ถวายให้สมเด็จพระนเรศวรสวดเป็นประจำ ทำให้ทรงรบชนะและปลอด
ภัยกลับมา
ระบบการให้สิทธิพิเศษทางภาษีศุลกากรเป็นการทั่วไป

ระบบการให้สิทธิพิเศษทางภาษีศุลกากรเป็นการทั่วไป (หรือ GSP) เป็นระบบพิกัดอัตราอนุเคราะห์ซึ่งลดพิกัดอัตราสำหรับสินค้าต่าง ๆ มโนทัศน์ GSP ต่างจากมโนทัศน์ชาติที่ได้รับอนุเคราะห์ยิ่ง (MFN) กล่าวคือ สถานภาพ MFN ให้การปฏิบัติเสมอกันในกรณีการกำหนดพิกัดอัตราโดยชาติหนึ่ง แต่ในกรณี GSP ชาติหนึ่งสามารถกำหนดพิกัดอัตราส่วนต่างต่อประเทศต่าง ๆ ไม่ว่าเป็นประเทศพัฒนาแล้วหรือประเทศกำลังพัฒนา ทั้งสองกฎนี้อยู่ภายใต้กฎหมายขององค์การการค้าโลก (GSP) 
ประเทศร่ำรวยส่วนใหญ่ปฏิบัติตามพันธกรณีในการวางนัยทั่วไปโครงการโดยเสนอประโยชน์แก่ผู้ได้รับอย่างกว้างขวาง ซึ่งรวมรัฐสมาชิกที่มิใช่โออีซีดีเกือบทุกรัฐ ทั้งนี้ โครงการ GSP ทุกโครงการย่อมมีข้อจำกัด ตัวอย่างเช่น สหรัฐยกเว้นประเทศสำหรับความครอบคลุม GSP ด้วยเหตุว่าเป็นคอมมิวนิสต์บ้าง (เช่นเวียดนาม) ถูกจัดอยู่ในรายชื่อประเทศที่สนับสนุนการก่อการร้ายของกระทรวงการต่างประเทศบ้าง (เช่นลิเบีย) หรือไม่เคารพกฎหมายทรัพย์สินทางปัญญาของสหรัฐบ้าง
บ้านแดน บรัดเลย์

บ้านแดน บรัดเลย์  สถานที่ท่องเที่ยวทางประวัติศาสตร์ตั้งอยู่ในเมือง มาร์เซลลัส รัฐนิวยอร์ก
รายละเอียดและประวัติศาสตร์.
บ้านหลังนี้ถูกสร้างขึ้นระหว่างปี พ.ศ. 2347 ถึง 2355 เป็นบ้านของ แดน บรัดเลย์ ซึ่งเป็นบาทหลวงและผู้พิพากษา บุตรชายของเขา แดน บีช บรัดเลย์ เป็นมิชชันนารีที่เข้ามาเผยแผ่ศาสนาและรักษาผู้คนในสยามช่วงคริสต์ศตวรรษที่ 19
บ้านหลังนี้ได้ขึ้น ทะเบียนสิ่งสำคัญทางประวัติศาสตร์แห่งชาติ เมื่อวันที่ 12 ธันวาคม พ.ศ. 2521
อัลเบร์โต เฟร์นันเดซ

อัลเบร์โต อังเฆล เฟร์นันเดซ (เกิด 2 เมษายน ค.ศ. 1959) เป็นนักกฎหมายและนักการเมืองชาวอาร์เจนตินาซึ่งเป็นประธานาธิบดีที่ได้รับเลือกจากอาร์เจนตินาหลังจากชนะการเลือกตั้งทั่วไปในปี ค.ศ. 2019
พระมหาเถรคันฉ่อง

พระมหาเถรคันฉ่อง (ฉบับพันจันทนุมาศ (เจิม) สะกดว่าคันฉอง) เป็นพระภิกษุชาวมอญในรัชสมัยพระเจ้านันทบุเรงแห่งกรุงหงสาวดี ได้ตามเสด็จสมเด็จพระนเรศวรมหาราชอพยพมากรุงศรีอยุธยา โปรดอยู่วัดมหาธาตุ
ประวัติ.
พระมหาเถรคันฉ่อง มีประวัติตอนต้นอย่างไรไม่ปรากฏ พระราชพงศาวดาร ฉบับพันจันทนุมาศ (เจิม) ระบุว่า เมื่อพระเจ้านันทบุเรงมีพระราชประสงค์จะจับสมเด็จพระนเรศวรมาประหารชีวิต จึงออกอุบายบอกสมเด็จพระนเรศวรว่าอังวะเป็นกบฏ ให้สมเด็จพระนเรศวรยกทัพมาช่วยหงสาวดี สมเด็จพระนเรศวรยกทัพมาพักกองใกล้อารามของพระมหาเถรคันฉ่อง พระเจ้านันทบุเรงทรงทราบจึงตรัสเรียกพระยาเกียรติ พระยาพระราม มา แล้วรับสั่งให้นำกองทัพไปตีกระหนาบหลัง จับตัวสมเด็จพระนเรศวรไปประหารชีวิตให้ได้ พระยาเกียรติพระยาพระรามเรียนเรื่องทั้งหมดถวายพระมหาเถรคันฉ่อง ท่านสงสารสมเด็จพระนเรศวร จึงพาพระยาเกียรติพระยาพระรามไปเข้าเฝ้าสมเด็จพระนเรศวร กราบทูลเรื่องพระเจ้านันทบุเรงคิดประทุษร้าย สมเด็จพระนเรศวรทรงสำนึกในพระคุณของพระมหาเถร จึงตัดสินพระทัยจะพาท่าน พร้อมทั้งพระยาเกียรติพระยาพระรามและญาติโยมไปอยู่กรุงศรีอยุธยา จากนั้นทรงหลั่งน้ำจากสุวรรณภิงคารรดลงพื้นดิน ประกาศตัดขาดกรุงศรีอยุธยากับหงสาวดีจากกันนับแต่นั้น
เมื่อถึงกรุงศรีอยุธยา สมเด็จพระนเรศวรจึงกราบทูลสมเด็จพระมหาธรรมราชาธิราชทุกประการ แล้วโปรดให้พระมหาเถรคันฉ่องอยู่วัดมหาธาตุุ พระราชทานสัปทน กรรชิง คานหาม คนหาม จังหัน นิตยภัต และเครื่องสมณบริขารต่าง ๆ นอกจากนี้พระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน ยังระบุเพิ่มเติมว่าโปรดให้ท่านเป็น"สมเด็จพระอริยวงษญาณบริยัติวราสังฆราชาธิบดี ศรีสมณุตมาบรินายก ติปิฎกธราจาริย์ สฤษดีขัติยสารสุนธร มหาคณฤศร อุดรวามคณะสังฆารามคามวาษีฝ่ายซ้าย" ให้ว่าคณะเหนือ ส่วนญาติโยมให้อยู่ตำบลบ้านหลังวัดนก
รายการอ้างอิง.
<templatestyles src="Reflist/styles.css" />
<templatestyles src="Refbegin/styles.css" />
แอสตาแซนทิน

แอสตาแซนทิน  เป็นสารแคโรทีนอยด์กลุ่มแซนโทฟิลล์ ลักษณะเป็นของแข็งสีชมพูถึงม่วงเข้ม ไม่ละลายน้ำ มีสูตรเคมีคือ C40H52O4 มีมวลโมเลกุล 596.8 g/mol แอสตาแซนทินเป็นสารไฮโดรคาร์บอนกลุ่มเทอร์พีนที่มีโครงสร้างเป็นเส้นตรง ประกอบด้วยไอโซพรีน 8 หมู่ ร่วมกับหมู่ฟังก์ชันคีโตนและไฮดรอกซิล ทั้งหมดเชื่อมด้วยพันธะคู่ 13 พันธะ โดยพันธะคู่เหล่านี้เป็นแบบคอนจูเกต (พันธะเดี่ยวสลับกับพันธะคู่) ทำให้สามารถดูดกลืนแสงที่มีความยาวคลื่นต่างกันได้มาก แอสตาแซนทินมีตำแหน่งไครัล 2 ตำแหน่งที่ตำแหน่ง 3- และ 3′ ส่งผลให้มีสเตอริโอไอโซเมอร์ (สูตรเคมีเหมือนกัน แต่การจัดเรียงอะตอมต่างกัน) 3 แบบ ซึ่งทั้งหมดสามารถพบได้ในธรรมชาติ ชื่อแอสตาแซนทินมาจากการรวมคำระหว่างแอสตาซิน (astacin) กลุ่มเอนไซม์ที่ได้จากเครย์ฟิชยุโรป ("Astacus astacus") กับคำภาษากรีก ξανθός (xanthos) แปลว่าสีเหลือง
สาหร่ายและเห็ดราสังเคราะห์แอสตาแซนทินจากโมเลกุลของไอโซเพนเทนิลไพโรฟอสเฟตจับกับไดเมทิลแอลลิลไพโรฟอสเฟต แล้วกลายเป็นเจรานิลเจรานิลไพโรฟอสเฟต (GGPP) จากนั้น GGPP จะสลายกลายเป็นไฟโตอีน ไลโคปีน และบีตา-แคโรทีนตามลำดับ หากบีตา-แคโรทีนถูกเอนไซม์คีโตเลสสลายจะกลายเป็นเอคีนีโนน แต่หากถูกเอนไซม์ไฮโดรเลสสลายจะกลายเป็นคริปโทแซนทิน ทั้งเอคีนีโนนและคริปโทแซนทินจะถูกเอนไซม์สองชนิดนี้สลายไปเรื่อย ๆ จนได้แอสตาแซนทิน เมื่อนกฟลามิงโก ปลาแซลมอน ปลาเทราต์ หรือสัตว์พวกกุ้งกั้งปูกินสาหร่ายหรือเคยที่มีแอสตาแซนทินเข้าไป จะทำให้เปลือกนอก ขนหรือเนื้อมีสีชมพู เมื่อเข้าสู่ร่างกายมนุษย์ แอสตาแซนทินซึ่งละลายในไขมันจะจับกับกรดน้ำดี ก่อนจะถูกดูดซึมที่ลำไส้เล็ก องค์การอนามัยโลกรายงานปริมาณการได้รับแอสตาแซนทินที่เหมาะสมในแต่ละวันอยู่ที่ 0.34–0.85 มิลลิกรัม/วัน
แหล่งธรรมชาติของแอสตาแซนทินที่ใช้ในอุตสาหกรรม ได้แก่ เคยแปซิฟิก ("Euphausia pacifica"), เคยแอนตาร์กติก ("Euphausia superba"), กุ้งแดงแอตแลนติก-แปซิฟิก ("Pandalus borealis") และสาหร่ายน้ำจืดชนิด "Haematococcus pluvialis" แอสตาแซนทินสามารถสังเคราะห์ได้จากการทำปฏิกิริยาระหว่าง cis-3-methyl-2-penten-4-yn-1-ol กับ C10-dialdehyde ผ่านปฏิกิริยาวิททิก เมื่อใช้เป็นวัตถุเจือปนอาหาร แอสตาแซนทินจะมีเลขอีคือ E161j แอสตาแซนทินใช้เป็นสารต้านอนุมูลอิสระ ผลิตภัณฑ์อาหารเสริม และสารเพิ่มสีในกุ้ง ปู ปลาแซลมอน และไข่แดง แม้ว่าสำนักงานคณะกรรมการอาหารและยาสหรัฐจะระบุให้แอสตาแซนทินทั้งจากธรรมชาติและสังเคราะห์นั้น "ยอมรับโดยทั่วไปว่าปลอดภัย" แต่ประโยชน์ทางการแพทย์และผลข้างเคียงยังไม่เป็นที่สรุป
เทศบาลเมืองบางรักพัฒนา

เทศบาลเมืองบางรักพัฒนา เป็นเทศบาลเมืองแห่งหนึ่งที่ตั้งอยู่ในอำเภอบางบัวทอง จังหวัดนนทบุรี มีพื้นที่ครอบคลุมหมู่ที่ 2, 4, 7–15 และบางส่วนของหมู่ที่ 3, 5, 6 ตำบลบางรักพัฒนา เดิมมีฐานะเป็น "สภาตำบลบางรักพัฒนา" ได้รับการจัดตั้งเป็น "องค์การบริหารส่วนตำบลบางรักพัฒนา" เมื่อวันที่ 2 มีนาคม พ.ศ. 2538 และต่อมาได้รับการจัดตั้งเป็นเทศบาลเมืองเมื่อวันที่ 25 ตุลาคม พ.ศ. 2562
อิงวา คอร์ลชอน

กอซต้า อิงวา คอร์ลชอน  เป็นนักการเมืองชาวสวีเดนผู้ดำรงตำแหน่งนายกรัฐมนตรีคนที่สองของสวีเดน เริ่มจากปี 1986 ถึงปี 1991 และอีกครั้งตั้งแต่ปี 1994 ถึงปี 1996
ประวัติศาสตร์มองโกเลีย

อาณาจักรชนเผ่าเร่ร่อนต่างๆ รวมทั้งเผ่าซฺยงหนู (ช่วงศตวรรษที่ 3 ก่อนปีคริสตกาล จนถึง ศตวรรษที่ 1 ปีคริสต์ศักราช) เผ่าเซียนเปย์ (ค.ศ. 93–234) เผ่าโหรวหรัน (ค.ศ. 330–555) เผ่าถู๋เจีย (ค.ศ. 552–744) และเผ่าอื่นๆ ต่างได้ปกครองพื้นที่ของมองโกเลียในปัจจุบัน ชาวคิตันที่ได้ใช้ภาษามองโกเลีย ได้สถาปนาอาณาจักรที่ได้เป็นที่รู้จักกันในชื่อว่า ราชวงศ์เหลียว (ค.ศ. 907–1125) ในทวีปเอเชียกลางและปกครองมองโกเลียและบางส่วนของดินแดนรัสเซียตะวันออกไกล ทางตอนเหนือของเกาหลี และจีนทางตอนเหนือในปัจจุบัน
ในปี ค.ศ. 1206 เจงกีส ข่านสามารถรวบรวมและพิชิตชนเผ่ามองโกล การหลอมรวมกันของพวกเขาได้กลายเป็นกองกำลังสู้รบเพื่อสร้างจักรวรรดิที่ยิ่งใหญ่ที่มีมายาวนานที่สุดในประวัติศาสตร์โลก จักรวรรดิมองโกล(ค.ศ. 1206–1368) ศาสนาพุทธในมองโกเลียได้เริ่มต้นขึ้นด้วยจักรพรรดิแห่งราชวงศ์หยวนได้ทรงหันมานับถือศาสนาพุทธแบบทิเบต
ภายหลังจากการล่มสลายของราชวงศ์หยวนของจีนที่นำโดยชาวมองโกลในปี ค.ศ. 1368 ชาวมองโกลได้กลับเข้าสู่วังวนของการสู้รบกันเองก่อนหน้านี้ ชาวมองโกลยังกลับไปนับถือลัทธิหมอผีอันเก่าแก่ของพวกเขาเองภายหลังจากจักรวรรดิของพวกเขาล่มสลายและมีเพียงในศตวรรษที่ 16 และ 17 ศาสนาพุทธได้กลับมาอีกครั้งนึง
ในช่วงท้ายของศตวรรษที่ 17 มองโกเลียในปัจจุบันได้กลายเป็นส่วนหนึ่งของพื้นที่ที่ปกครองโดยราชวงศ์ชิงที่นำโดยชาวแมนจู ในช่วงการล่มสลายของราชวงศ์ชิงในปี ค.ศ. 1912 แต่มองโกเลียได้ประกาศอิสรภาพและอยู่ภายใต้การปกครองของบอจด์ ข่านในปี ค.ศ. 1911 และเป็นส่วนหนึ่งของจีนในปี ค.ศ. 1919 แล้วมองโกเลียก็อยู่ภายใต้การปกครองของบอจด์ ข่านเหมือนเดิมในปี ค.ศ. 1921 แล้วก็เกิดการปฏิวัติมองโกเลียในปี ค.ศ. 1921 จนถึงปี ค.ศ 1924 ได้สถาปนาสาธารณรัฐประชาชนมองโกเลียในการปกครองคอมมิวนิสต์จนถึงปี ค.ศ. 1945 เพื่อให้ได้รับการยอมรับในระดับสากล ผลที่ตามมาคือ มองโกเลียได้อยู่ภายใต้อิทธิพลของสหภาพโซเวียตที่แข็งแกร่งในปี ค.ศ. 1924 สาธารณรัฐประชาชนมองโกเลียได้ถูกประกาศขึ้นและการเมืองของมองโกเลียได้เริ่มเป็นไปตามรูปแบบเดียวกับการเมืองของสหภาพโซเวียตในช่วงสมัยนั้น ภายหลังจากการปฏิวัติในปี ค.ศ. 1989 การปฏิวัติมองโกเลียในปี ค.ศ. 1990 ได้นำไปสู่ระบบหลายพรรคการเมือง รัฐธรรมนูญฉบับใหม่ในปี ค.ศ. 1992 และได้ถูกเปลี่ยนผ่านสู่ระบบเศรษฐกิจแบบตลาด
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
เบสบอลทีมชาติญี่ปุ่น

เบสบอลทีมชาติญี่ปุ่น เป็นทีมเบสบอลระดับทีมชาติของประเทศญี่ปุ่น เป็นตัวแทนของประเทศญี่ปุ่นในการแข่งขันเบสบอลระดับนานาชาติเช่น เวิลด์เบสบอลคลาสสิก และ เบสบอลชิงแชมป์เอเชีย เป็นต้น
เบสบอลทีมชาติเกาหลีใต้

เบสบอลทีมชาติเกาหลีใต้ เป็นทีมเบสบอลระดับทีมชาติของประเทศเกาหลีใต้ เป็นตัวแทนของประเทศเกาหลีใต้ในการแข่งขันเบสบอลระดับนานาชาติเช่น เวิลด์เบสบอลคลาสสิก และ เบสบอลชิงแชมป์เอเชีย เป็นต้น
ผลการแข่งขันระดับนานาชาติ.
รายการแข่งขันอื่น ๆ.
<templatestyles src="Col-begin/styles.css"/>
<templatestyles src="Col-begin/styles.css"/>
เอเชียนเกมส์
เบสบอลชิงแชมป์เอเชีย
แคโรทีนอยด์

แคโรทีนอยด์  หรือ เตตระเทอร์พีนอยด์ (tetraterpenoid) เป็นสารประกอบอินทรีย์สีเหลือง ส้มและแดงที่ผลิตโดยพืชและสาหร่าย รวมถึงแบคทีเรีย เห็ดรา และสัตว์บางชนิด เพลี้ยอ่อนและไรแมงมุม สามารถสังเคราะห์แคโรทีนอยด์ได้โดยได้รับความสามารถนี้มาจากเห็ดรา การสังเคราะห์แคโรทีนอยด์จะเริ่มที่ไอโซเพนเทนิลไดฟอสเฟต (IPP) และไดเมทิลแอลลิลไดฟอสเฟต (DMAPP) ซึ่งมาจากอะซิติลโคเอนไซม์ เอ หน้าที่หลักของแคโรทีนอยด์ในพืช ได้แก่ ดูดกลืนแสงเพื่อใช้ในการสังเคราะห์ด้วยแสง และป้องกันคลอโรฟิลล์จากการถูกทำลายจากแสงที่มีความเข้มสูง นอกจากนี้ยังมีส่วนในการส่งสัญญาณให้เซลล์ผลิตกรดแอบไซซิก ฮอร์โมนที่ควบคุมการงอกของเมล็ด การแบ่งเซลล์ และการเจริญเติบโตของพืช
ปัจจุบันมีการค้นพบแคโรทีนอยด์กว่า 1,100 ชนิด ซึ่งสามารถจำแนกออกเป็นสองประเภทได้แก่ แซนโทฟิลล์ (มีอะตอมออกซิเจนในโครงสร้าง) และแคโรทีน (ไม่มีอะตอมออกซิเจนในโครงสร้าง) ทั้งหมดเป็นอนุพันธ์ของเตตระเทอร์พีน หรือประกอบด้วยอะตอมคาร์บอน 40 อะตอมและไอโซพรีน 8 โมเลกุล โครงสร้างทั่วไปของแคโรทีนอยด์จะเป็นสายตรงแบบโพลีอีนที่มีพันธะคู่อย่างน้อย 9-11 พันธะ การเชื่อมแบบคอนจูเกตทำให้แคโรทีนอยด์มีการส่งผ่านอิเล็กตรอนที่ดี นำไปสู่ความสามารถในการดูดกลืนแสงที่มีความยาวคลื่นต่างกันได้ โดยทั่วไปแคโรทีนอยด์สามารถดูดกลืนแสงที่มีความยาวคลื่นระหว่าง 400–550 นาโนเมตร (ม่วงถึงเขียว) และสะท้อนแสงที่มีความยาวคลื่นสูงกลับ จึงปรากฏเป็นสีเหลือง ส้มและแดง
แคโรทีนอยด์มีคุณสมบัติเป็นลิโพฟิลิก หรือละลายในไขมันเนื่องจากมีสารประกอบแอลิแฟติกในโครงสร้าง การดูดซึมแคโรทีนอยด์ในร่างกายจึงต้องอาศัยการจับกับกรดไขมันและกรดน้ำดีในลำไส้เล็กส่วนปลาย ก่อนจะถูกเก็บไว้ที่เนื้อเยื่อไขมัน ด้วยเหตุนี้ การปรุงผักกับน้ำมันจะช่วยเพิ่มชีวปริมาณออกฤทธิ์ หรืออัตราการดูดซึมแคโรทีนอยด์เข้าสู่ระบบไหลเวียนโลหิต
ชื่อแคโรทีนอยด์มาจากแคโรทีน ซึ่งมาจากชื่อชนิดของแคร์รอตคือ "carota" แคโรทีนอยด์ให้สีที่จำเพาะในแคร์รอต ฟักทอง ฟักข้าว ข้าวโพด มะเขือเทศ มะละกอ และส่งผลให้นกฟลามิงโก นกคาร์ดินัล สัตว์พวกกุ้งกั้งปู และปลาแซลมอนมีสีที่โดดเด่นจากการกินสาหร่ายหรือผลไม้ที่มีแคโรทีนอยด์ แคโรทีนอยด์ส่วนใหญ่เป็นสารต้านอนุมูลอิสระที่ช่วยยับยั้งการออกซิเดชันที่ก่อให้เกิดความเสียหายต่อเซลล์ และเป็นสารโปรวิตามินเอที่เข้าสู่ร่างกายจะกลายเป็นวิตามินเอ ซึ่งเป็นวิตามินที่สำคัญต่อร่างกาย
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
บาสเกตบอลชายทีมชาติสหรัฐ

บาสเกตบอลชายทีมชาติสหรัฐ เป็นทีมบาสเกตบอลระดับทีมชาติของสหรัฐ เป็นตัวแทนของสหรัฐในการแข่งขันบาสเกตบอลระดับนานาชาติเช่น บาสเกตบอลชิงแชมป์โลก และ ฟีบาอเมริคัพ เป็นต้น
เกียรติยศ.
กีฬาโอลิมปิก
บาสเกตบอลชิงแชมป์โลก
ฟีบาอเมริคัพ
รางวัลอื่น ๆ.
Pan American Games
Goodwill Games
World University Games
รักบี้ยูเนียนทีมชาตินิวซีแลนด์

รักบี้ยูเนียนทีมชาตินิวซีแลนด์  หรือรู้จักกันในชื่อ ออลแบล็ค (All Blacks) เป็นตัวแทนของประเทศนิวซีแลนด์ในการแข่งขันรักบี้ยูเนียนระหว่างประเทศ
กึนทซ์บวร์ค

กึนทซ์บวร์ค ([ˈɡʏnt͡sbʊʁk]) เป็นเมืองในส่วนภูมิภาคชวาเบิน รัฐบาวาเรีย ประเทศเยอรมนี ตั้งอยู่บริเวณกึ่งกลางเอาโทบานหมายเลข 8 ระหว่างนครชตุทการ์ทกับนครมิวนิก กึนทซ์บวร์คก่อตั้งขึ้นราว 70 ปีก่อนค.ศ. โดยชาวโรมันเพื่อใช้ป้องกันดินแดนของพวกเขาในลุ่มแม่น้ำดานูบ เมื่อชาวโรมันอพยพออกไปในคริสต์ศตวรรษที่ 5 ดินแดนแถบนี้ก็ถูกชนอลามันน์เข้าตั้งถิ่นฐานแทน
ฮอกกี้น้ำแข็งชายทีมชาติแคนาดา

ฮอกกี้น้ำแข็งชายทีมชาติแคนาดา เป็นทีมฮอกกี้น้ำแข็งระดับทีมชาติของประเทศแคนาดา เป็นตัวแทนของประเทศแคนาดาในการแข่งขันฮอกกี้น้ำแข็งระดับนานาชาติเช่น ฮอกกี้น้ำแข็งชิงแชมป์โลก เป็นต้น
เอ็มเน็ตเอเชียนมิวสิกอะวอดส์ 2019

เอ็มเน็ตเอเชียนมิวสิกอะวอดส์ 2019 เป็นงานประกาศผลรางวัลครั้งที่ 21 ที่จัดขึ้นโดยซีเจ อีแอนด์เอ็มผ่านทางสถานีโทรทัศน์เอ็มเน็ต จัดขึ้นในวันที่ 4 ธันวาคมที่นาโงยะโดม ประเทศญี่ปุ่น และเป็นงานประกาศผลรางวัลครั้งแรกที่ไม่จัดที่ฮ่องกงหลังจัดมาแล้ว 7 ปี และอีก 3 สถานที่หลังจัดมาแล้ว 2 ปี ธีมของปีนี้คือ "มิติถัดไปแห่งวงการเพลง"
เบื้องหลัง.
ในเดือนสิงหาคม เอ็มเน็ตตอบกลับรายงานเกี่ยวกับสถานที่จัดงานในปีนี้ ซึ่งในการประท้วงต่อเนื่องในฮ่องกง และความตึงเครียดในความสัมพันธ์ระหว่างเกาหลีและญี่ปุ่น ทำให้เกิดความล่าช้าในการยืนยันสถานที่จัดงาน
ในวันที่ 24 กันยายน เอ็มเน็ตประกาศว่างานมามา 2019 จะจัดที่ นาโงยะ ประเทศญี่ปุ่น โดยระบุว่าการแลกเปลี่ยนทางวัฒนธรรมจะต้องดำเนินต่อไปโดยไม่คำนึงถึงประเด็นทางการเมือง
เพลงทั้งหมดที่มีสิทธิ์ได้รับการเสนอชื่อ เป็นเพลงที่วางจำหน่ายตั้งแต่วันที่ 1 พฤศจิกายน 2018 ถึง 23 ตุลาคม 2019
ผู้ได้รับการเสนอชื่อเข้าชิงรางวัล.
ผู้ชนะจะอยู่ในลำดับแรก เป็นตัวหนา การลงคะแนนออนไลน์เปิดในเว็บไซต์อย่างเป็นทางการของมามา, แอปเอ็มเวฟ และทวิตเตอร์ในหนึ่งชั่วโมงหลังจากการประกาศผู้ได้รับการเสนอชื่อในวันที่ 24 ตุลาคม 2019 การลงคะแนนจะสิ้นสุดในวันที่ 3 ธันวาคม 2019
พรรคสังคมนิยมประชาธิปไตย

พรรคสังคมนิยมประชาธิปไตย , เป็นพรรคการเมืองที่เก่าแก่และใหญ่ที่สุดในสวีเดน หัวหน้าพรรคคนปัจจุบัน คือ มักดาเลียนา อันเดอช็อน นายกรัฐมนตรีสวีเดน
จตุรพัช สัทธรรม

จตุรพัช สัทธรรม เป็นนักฟุตบอลชาวไทย ปัจจุบันเล่นในตำแหน่งแบ็กซ้ายให้กับเมืองทอง ยูไนเต็ด ในไทยลีก และทีมชาติไทย
เขาได้เริ่มเล่นฟุตบอลกับทีมเยาวชนของศิริศักดิ์ ยอดญาติไทย (SS Academy) ซึ่งทำให้เขาติดทีมชาติไทยรุ่นอายุไม่เกิน 19 ปี ต่อมาในเดือนพฤศจิกายน พ.ศ. 2560 ได้เซ็นสัญญากับชัยนาท ฮอร์นบิล และถูกปล่อยยืมตัวให้กับอุบล ยูไนเต็ด ในช่วงเลกที่สองของไทยลีก ฤดูกาล 2561
เทศบาลเมืองสะเตงนอก

เทศบาลเมืองสะเตงนอก เป็นเทศบาลเมืองแห่งหนึ่งในอำเภอเมืองยะลา จังหวัดยะลา ครอบคลุมพื้นที่ตำบลสะเตงนอก อันเป็นพื้นที่ปริมณฑลรอบนอกเทศบาลนครยะลาซึ่งห่างกันเพียง 3 กิโลเมตร ใน พ.ศ. 2561 เทศบาลเมืองสะเตงนอกมีประชากรทั้งหมด 34,278 คน
ประวัติ.
เดิมสะเตงนอกเป็นส่วนหนึ่งของตัวเมืองยะลาที่เรียกว่าสะเตง แปลว่าไม้ถ่อเรือหรือไม้ถ่อแพ แต่เพราะมีขนาดใหญ่ยากแก่การปกครอง จึงมีการแยกสะเตงออกเป็นสองส่วน ส่วนที่อยู่ในเขตตัวเมืองยะลาคงเรียกว่าตำบลสะเตง ส่วนพื้นที่นอกตัวเมืองยะลาเรียกว่าตำบลสะเตงนอก แรกเริ่มสะเตงนอกมีเพียง 5 หมู่บ้านขึ้นกับตำบลบันนังสาเรง ต่อมากระทรวงมหาดไทยมีประกาศตั้งตำบลสะเตงนอกแยกจากตำบลบันนังสาเรงเมื่อวันที่ 10 พฤษภาคม พ.ศ. 2492 ปัจจุบันสะเตงนอกมีหมู่บ้านในเขตปกครองทั้งหมด 13 หมู่บ้าน
ตำบลสะเตงนอกได้รับการยกฐานะจากสภาตำบลเป็นองค์การบริหารส่วนตำบลสะเตงนอก ตั้งแต่ พ.ศ. 2538 กระทรวงมหาดไทยได้ประกาศจัดตั้งองค์การบริหารส่วนตำบลสะเตงนอกเป็นเทศบาลตำบลสะเตงนอก เมื่อวันที่ 23 สิงหาคม พ.ศ. 2550 ต่อมาเทศบาลตำบลสะเตงนอกมีประชากรและรายได้ตรงเงื่อนไขหลักเกณฑ์ จึงมีการจัดตั้งเป็นเทศบาลเมืองสะเตงนอก เมื่อวันที่ 8 ธันวาคม พ.ศ. 2554
ที่ตั้งและอาณาเขต.
เทศบาลเมืองสะเตงนอกอยู่ห่างจากเทศบาลนครยะลาเพียง 3 กิโลเมตร มีพื้นที่ทั้งหมด 34.78 ตารางกิโลเมตร ครอบคลุมตำบลสะเตงนอก 13 หมู่บ้าน มีอาณาเขตติดต่อกับองค์กรปกครองส่วนท้องถิ่นข้างเคียงดังต่อไปนี้
เขตการปกครอง.
เทศบาลเมืองสะเตงนอกแบ่งเขตการปกครองออกเป็น 13 หมู่บ้าน และมีประชากรเมื่อเดือนมีนาคม พ.ศ. 2562 ดังนี้
ประชากร.
ใน พ.ศ. 2561 เทศบาลเมืองสะเตงนอกมีประชากรทั้งหมด 32,353 คน ประชากรส่วนใหญ่เป็นชาวไทยเชื้อสายมลายูนับถือศาสนาอิสลาม นอกนั้นเป็นชาวไทยเชื้อสายจีนและชาวไทยพุทธ มีมัสยิดทั้งหมด 21 แห่ง วัดพุทธ 4 แห่ง และศาลเจ้าจีน 2 แห่ง ได้แก่
เอ็มเอ็นเอชเอนเตอร์เทนเมนต์

เอ็มเอ็นเอชเอนเตอร์เทนเมนต์ (เกาหลี: 엠앤에이치엔터테인먼트) เป็นหน่วยงานในโซล ประเทศเกาหลีใต้ ที่ก่อตั้งขึ้นโดย คิม ว็อน-ซบ ผู้จัดการของบริษัทเจวายพีเอนเตอร์เทนเมนต์ และเป็นต้นสังกัดของอดีตสมาชิกไอโอไอ ช็องฮา ซึ่งปัจจุบันเป็นศิลปินเดี่ยวของค่าย นอกจากนี้เอ็มเอ็นเอชยังมีเกิร์ลกรุปกลุ่มแรกคือ แบนดิท (Bvndit) ที่เปิดตัวเมื่อวันที่ 10 เมษายน ค.ศ. 2019
บริษัทเอ็มเอ็นเอชเอนเตอร์เทนเมนต์ถูกก่อตั้งขึ้นอย่างเป็นทางการเมื่อวันที่ 18 พฤศจิกายน ค.ศ. 2014 และในปี ค.ศ. 2016 ทางค่ายได้ส่งช็องฮาเด็กฝึกหัดภายในค่ายเข้าร่วมการแข่งขันในรายการโทรทัศน์พรอดิวซ์ 101 เมื่อจบการแข่งขันช็องฮาอยู่ในอันดับที่สี่ของการแข่งขันและได้เดบิวต์เป็นสมาชิกเกิร์ลกรุปไอโอไอ หลังจากจบกิจกรรมจากไอโอไอทางเอ็มเอ็นเอชได้วางแผนเพื่อเปิดตัวช็องฮาในฐานะศิลปินเดี่ยวคนแรกของค่าย
ในปี ค.ศ. 2019 ทีเซอร์เกิร์ลกรุปกลุ่มแรกของค่ายถูกปล่อยออกมาโดยมีชื่อกลุ่มว่า แบนดิท (Bvndit) ประกอบไปด้วยสมาชิกทั้ง 5 คน และเปิดตัวอย่างเป็นทางการในวันที่ 10 เมษายน ค.ศ. 2019 พร้อมเพลงเดบิวต์ "'Hocus Pocus"'
ปัจจุบันกลายเป็นค่ายที่แย่ตลอดกาล ยุบวงที่มีความสามารถอย่าง Bvndit และทรีตแย่ๆกับศิลปินที่เก่งๆได้อย่าง Chungha ไม่รู้ว่าค่ายมันคิดไม่เป็นหรือมันคิดไม่ได้
พัดลม

พัดลม คือ เครื่องใช้ไฟฟ้าชนิดหนึ่ง ที่ทำงานโดยให้มอเตอร์ขับใบพัดให้หมุน แล้วพัดพาลมเข้ามา พัดลมถือเป็นเครื่องใช้ไฟฟ้าที่นิยมอย่างแพร่หลายในประเทศไทย เนื่องจากประเทศไทยมีภูมิอากาศร้อน และพัดลมราคาถูกกว่าเครื่องปรับอากาศ ซึ่งคนนิยมใช้พัดลมเพื่อลดความร้อนเป็นหลัก
อเวนเจอร์ส (วิดีโอเกม พ.ศ. 2563)

มาร์เวลอเวนเจอร์ส  เป็นวิดีโอเกมแนวแอ็กชันผจญภัย พัฒนาโดยคริสตัลไดนามิกส์ และ Eidos Montréal และจัดจำหน่ายโดยสแควร์เอนิกซ์ โดยถือเป็นครั้งแรกที่คริสตัลไดนามิกส์ได้พัฒนาโครงการที่ไม่เกี่ยวข้องกับแฟรนไชส์ "ทูมเรเดอร์" ตั้งแต่ ค.ศ. 2005 โดยได้รับแรงบันดาลใจจากทีมรวมซูเปอร์ฮีโร "อเวนเจอร์ส" ของมาร์เวลคอมิกส์ ที่ได้รับการดัดแปลงในสื่ออื่น ๆ แม้ว่าจะไม่มีส่วนเกี่ยวข้องกับภาพยนตร์ชื่อเดียวกันใน ค.ศ. 2012 ก็ตาม
ตัวเกมวางจำหน่ายสำหรับ สตาเดีย ไมโครซอฟท์ วินโดวส์ เพลย์สเตชัน 4 และ เอกซ์บอกซ์วัน ในวันที่ 4 กันยายน ค.ศ. 2020 และตัวเกมยังวางจำหน่ายบน เพลย์สเตชัน 5 และ เอกซ์บอกซ์ซีรีส์เอกซ์และซีรีส์เอส ในวันที่ 18 มีนาคม ค.ศ. 2021 โดยผู้เล่นบนเพลย์สเตชัน 4 และผู้เล่นบนเอกซ์บอกซ์วัน จะสามารถอัปเกรดเป็นเวอร์ชันถัดไปได้ฟรี ตัวเกมได้รับกระแสวิจารณ์ผสมกันหลังวางจำหน่าย โดยนักวิจารณ์ต่างชื่นชมในการต่อสู้และเนื้อเรื่อง แต่วิพากษ์วิจารณ์ถึงความซ้ำซากจำเจ การขาดเนื้อหาที่สำคัญ อินเทอร์เฟซผู้ใช้ และปัญหาทางเทคนิค
พีทีจี เอ็นเนอยี

บริษัท พีทีจี เอ็นเนอยี จำกัด (มหาชน) (ชื่อย่อ: PTG) เป็นบริษัทในประเทศไทยที่ดำเนินธุรกิจค้าปลีกน้ำมันเชื้อเพลิงสำเร็จรูป ภายใต้เครื่องหมายการค้า "PT" นอกจากนั้นยังดำเนินธุรกิจ ส่งน้ำมันเชื้อเพลิงให้กับผู้ค้าน้ำมันรายอื่นและผู้ประกอบการอุตสาหกรรม ธุรกิจค้าปลีกแก๊ส LPG ผ่านสถานีที่บริษัทเป็นเจ้าของ ธุรกิจขนส่งและขนถ่ายน้ำมันเชื้อเพลิง รวมถึงมีร้านสะดวกซื้อ Max Mart และร้านกาแฟพันธุ์ไทย และร้านคอฟฟี่ เวิลด์ ทั้งในและนอกสถานีบริการน้ำมัน ยังจำหน่ายสินค้าอื่น ๆ อย่างผลิตภัณฑ์น้ำมันหล่อลื่นเครื่องยนต์ เครื่องหมายการค้า PT Maxnitron, บริการรับฝากน้ำมันให้กับผู้ค้าน้ำมันรายอื่น และการให้เช่าพื้นที่ภายในสถานีบริการน้ำมันที่บริษัทเป็นเจ้าของ
บริษัทดำเนินธุรกิจเมื่อปี พ.ศ. 2531 ภายใต้ชื่อ ภาคใต้เชื้อเพลิง นำเข้าน้ำมันจากต่างประเทศ มาจำหน่ายให้กับลูกค้า ซึ่งมีกลุ่มลูกค้าหลักเป็นเรือประมง และอุตสาหกรรมในพื้นที่ภาคใต้ ต่อมาขยายคลังน้ำมันมาอยู่ที่ตำบลบางจะเกร็ง อำเภอเมืองสมุทรสงคราม จังหวัดสมุทรสงคราม จนปี พ.ศ. 2535 จึงเริ่มธุรกิจสถานีบริการน้ำมัน ตั้งบริษัทลูกชื่อ บริษัท ปิโตรเลียมไทยคอร์ปอเรชั่น จำกัด ได้จดทะเบียนในตลาดหลักทรัพย์แห่งประเทศไทยเมื่อวันที่ 28 กรกฎาคม พ.ศ. 2538 เปลี่ยนจาก บริษัท ภาคใต้เชื้อเพลิง จำกัด เป็น บริษัท ภาคใต้เชื้อเพลิง จำกัด (มหาชน) และเปลี่ยนชื่อ เป็น บริษัท พีทีจี เอ็นเนอยี จำกัด (มหาชน) เมื่อวันที่ 20 ธันวาคม พ.ศ. 2554 ตามลำดับ 
จากข้อมูลรายงานประจำปี 2561 บริษัทมีสถานีบริการน้ำมันประเภทที่เป็นกรรมสิทธิ์ของบริษัทและบริหารงานโดยบริษัท 1,638 แห่ง และบริษัทมีสถานีบริการน้ำมันประเภทผู้ประกอบการสถานีบริการน้ำมันที่ได้รับอนุญาต ให้ใช้เครื่องหมายการค้า PT จากทางบริษัท 246 แห่ง ถือว่ามีจำนวนสถานีบริการน้ำมันเชื้อเพลิงภายในประเทศมากเป็นอันดับ 2 รองจาก ปตท. (ปี พ.ศ. 2561) ส่วนธุรกิจที่ไม่ใช่ธุรกิจน้ำมัน อย่างร้านสะดวกซื้อ ร้านกาแฟ ร้านข้าวแกง ร้านบริการดูแลรถยนต์ มีจำนวนรวม 504 สาขา (2561) ในวันที่ 2 มกราคม พ.ศ. 2568 นางสาว รพีพรรณ แสงสานนท์ ดำรงตำแหน่ง ผู้ควบคุมดูแลการทำบัญชี (CFO) นายรังสรรค์ พวงปราง ดำรงตำแหน่ง ประธานเจ้าหน้าที่บริหาร สายงานการเงินและความยั่งยืน
บริษัทย่อย บริษัทร่วม และบริษัทร่วมค้า.
จากข้อมูล ณ วันที่ 31 ธันวาคม 2561 มีข้อมูลดังนี้
แอดัม เลอ ฟอนเดร

เกลนวิลล์ แอดัม เจมส์ เลอ ฟอนเดร (เกิดวันที่ 2 ธันวาคม ค.ศ. 1986) หรือ แอดัม เลอ ฟอนเดร เป็นนักฟุตบอลชาวอังกฤษ ปัจจุบันเล่นในตำแหน่งกองหน้าให้กับซิดนีย์ เอฟซี ในเอลีก สโมสรแรกเริ่มของเขาคือสโมสรในเมืองบ้านเกิดอย่างสต็อกพอร์ตเคาน์ตี ต่อมาเขาก็ได้ย้ายไปเล่นให้กับรอชเดล, รอเทอรัมยูไนเต็ด และเรดิง เขามีชื่อเรียกย่อว่า เอแอลเอฟ หรือ แอลฟี
สโมสร.
ในวันที่ 17 สิงหาคม ค.ศ. 2018 เลอ ฟอนเดร ย้ายไปร่วมทีม ซิดนีย์ เอฟซี สโมสรในเอลีก หลังจากที่เขาหมดสัญญากับโบลตันวอนเดอเรอส์เมื่อสามวันก่อนหน้านี้ โดยในเอลีกฤดูกาล 2018–19 นั้น เขาเป็นส่วนหนึ่งของทีมที่สามารถเอาชนะเพิร์ท กลอรี ในแกรนด์ไฟนอลประจำฤดูกาลนั้น
ชีวิตส่วนตัว.
เลอ ฟอนเดร มีคุณปู่เป็นชาวฝรั่งเศส ทำให้เขาสามารถลงเล่นได้ทั้งทีมชาติอังกฤษและทีมชาติฝรั่งเศส เขาเป็นแฟนของแมนเชสเตอร์ยูไนเต็ด โดยผู้เล่นที่เขาชื่นชอบคือ เอริก ก็องโตนา และ อูเลอ กึนนาร์ ซูลชาร์
เกียรติประวัติ.
เรดิง
ซิดนีย์ เอฟซี
รางวัลส่วนตัว
ทอมมี สตีเวนส์

ทอมมี สตีเวนส์ เป็นนักฟุตบอลลูกครึ่งไทย-อังกฤษ ปัจจุบันเล่นในตำแหน่งกองหน้า เขาเป็นผู้เล่นที่มาจากทีมเยาวชนของเรดิงในอังกฤษ และได้ย้ายมาบุรีรัมย์ ยูไนเต็ดในวันที่ 15 กันยายน ค.ศ. 2019
ชัมมูและกัศมีร์ (ดินแดนสหภาพ)

ชัมมูและกัศมีร์ หรือ จัมมูและแคชเมียร์ เป็นเขตการปกครองที่ปกครองโดยอินเดียในฐานะสหมณฑล (union territory) กินพื้นที่ทางใต้ของบริเวณกัศมีร์ ซึ่งเป็นพื้นที่โต้เถียงระหว่างอินเดียและปากีสถานมาตั้งแต่ปี 1947 รวมถึงระหว่างอินเดียและจีนตั้งแต่ปี 1962 เขตการปกครองนี้แยกออกจากกัศมีร์ภายใต้ปกครองของปากีสถานโดยใช้เส้นควบคุมแบ่งออกจากอาซาดแคชเมียร์ และกิลกิต-บัลติสถานของปากีสถาน ในทางทิศเหนือและตะวันตกตามลำดับ เขตปกครองนี้ตั้งอยู่ทางทิศเหนือของรัฐหิมาจัลประเทศ และรัฐปัญจาบ ทางทิศตะวันตกของลาดัก 
การจัดตั้งสหมณฑลชัมมูและกัศมีร์นั้นเกิดขึ้นจาก รัฐบัญญัติเปลี่ยนสถานะของรัฐชัมมูและกัศมีร์ ซึ่งผ่านร่างจากทั้งสองสภาของรัฐสภาอินเดีย เมื่อเดือนสิงหาคม 2019 โดยมีผลให้รัฐชัมมูและกัศมีร์ถูกยุบเลิก และแบ่งเป็นสองสหมณฑล คือ สหมณฑลชัมมูและกัศมีร์, สหมณฑลลาดัก ตั้งแต่วันที่ 31 ตุลาคม 2019 เป็นต้นไป
ชัมมูและกัศมีร์เป็นสหมณฑลที่ใหญ่เป็นอันดับสอง (รองจากสหมณฑลลาดัก) และเป็นมีประชากรมากเป็นอันดับสอง (เขตราชธานีแห่งชาติเดลี)
ศัพท์บัญญัติ.
ชัมมูและกัศมีร์นั้น ได้รับการตั้งชื่อตามภูมิภาคสองแห่งที่ครอบคลุมอยู่ นั่นคือภูมิภาคชัมมูและหุบเขากัศมีร์
รัฐบาลปากีสถานและชาวปากีสถานอ้างถึงดินแดนชัมมูและกัศมีร์ ว่าเป็นส่วนหนึ่งของ "กัศมีร์ที่อินเดียยึดครอง" ("IOK" หรือ "IHK") ในทางกลับกันรัฐบาลอินเดียและชาวอินเดีย เรียกดินแดนในส่วนภายใต้การควบคุมของปากีสถานว่า "กัศมีร์ที่ปากีสถานยึดครอง" ("POK" หรือ "PHK") โดยแหล่งที่เป็นกลางมักจะใช้คำว่า "กัศมีร์ที่บริหารโดยอินเดีย" และ "กัศมีร์ที่ควบคุมโดยอินเดีย"
ไลออน (เพลงไอเดิล)

"ไลออน"  เป็นเพลงของเกิร์ลกรุปเกาหลีใต้ ไอเดิล ออกจำหน่ายในรูปแบบดิจิทัลซิงเกิลเมื่อวันที่ 25 ตุลาคม 2019 เพลงนี้เป็นเพลงในอีพีชื่อ "ควีนดอมไฟนอลคัมแบ็ก" จากรายการเซอร์ไววัลชื่อ "ควีนดอม" เพลงแต่งโดยช็อน โซ-ย็อน และเป็นโปรดิวเซอร์ร่วมกับบิกแซนโช (ยัมมีโทน)
เบื้องหลังและการออกจำหน่าย.
เมื่อวันที่ 24 ตุลาคม หนึ่งวันก่อนออกจำหน่าย เอ็มเน็ตเผยแพร่ตัวอย่างตอนสุดท้ายของ "ควีนดอม" ซึ่งแสดงให้เห็นผู้เข้าแข่งขันกำลังรีวิวและอธิบายเพลงของทีมอื่น วันถัดมาเอ็มเน็ตได้ปล่อยตัวอย่างเพลงสั้น ๆ แต่ละเพลงให้กับผู้ชม ตอนบ่ายในวันเดียวกัน ทั้งหกทีมของรายการรวมถึงไอเดิล เปิดตัวเพลงสุดท้ายของพวกเขาในเว็บไซต์สตรีมเพลงต่าง ๆ
เพลงดังกล่าวออกจำหน่ายในรูปแบบดิจิทัลเมื่อวันที่ 25 ตุลาคม 2019 ผ่านพอร์ทัลเพลงหลายแห่งรวมถึง เมลอนและไอทูนส์, ตามด้วยสปอทิฟายในวันถัดมา
การประพันธ์และเนื้อเพลง.
"ไลออน" เป็นเพลงที่มีเสียงกลองที่แข็งแกร่งและเสียงเบส 808 ที่น่าประทับใจ โดยเฉพาะอย่างยิ่งเนื้อร้องที่เปรียบความเป็นธรรมชาติและความสามารถพิเศษของราชินีกับสิงโตหลังจากการต่อสู้ การอดทนและบาดแผลจากการยึดและปกป้องบัลลังก์ ให้ความรู้สึกถึงความสิ้นหวังและเยือกเย็น แต่ยังคงความสวยงามแข็งแกร่งและศักดิ์สิทธิ์
การแสดงสด.
ไอเดิลได้แสดงเพลง "ไลออน" ครั้งแรกในการถ่ายทอดสดตอนสุดท้ายของรายการ "ควีนดอม" เมื่อวันที่ 31 ตุลาคม 2019 เริ่มการแสดงด้วยการเล่าเรื่องราวของ 'สิงโต' ที่บรรยายโดยมินนี่ ตามด้วยการเต้นเดี่ยวของชูหฺวา สมาชิกที่อายุน้อยที่สุด ไอเดิลปรากฏในเสื้อคลุมสีทองหรือตกแต่งด้วยแผงคอสิงโต โดยเฉพาะการออกแบบท่าเต้นที่แสดงให้เห็นถึงการเคลื่อนไหวของสิงโต และท่าทางมือเป็นสัญลักษณ์ของมงกุฎ การแสดงบนเวทีจบลงด้วยฝูงสิงโต (นักเต้น) เดินตามไอเดิลไปยังบัลลังก์ทั้งหก สมาชิกของเอโอเอที่ได้ชมการแสดง กล่าวว่า "ฉันรู้สึกเหมือนได้เห็นสิงโตหกตัว มันน่าทึงและวิเศษมาก"
การแสดงดังกล่าวได้รับการขนามว่าเป็น "การแสดงระดับเวิลด์คลาส" และเป็น "การแสดงระดับตำนาน"
วันที่ 1 พฤศจิกายน วิดีโอการแสดงมีผู้เข้าชมมากกว่า 1 ล้านครั้งบนยูทูบในเวลา 11.00 น. ซึ่งเป็นวิดีโอที่มีผู้เข้าชมสูงและไวที่สุดเมื่อเปรียบเทียบกับวิดีโอการแสดงของผู้เข้าแข่งขันคนอื่น ๆ
เครดิตและบุคลาการ.
เครดิตดัดแปลงจากเว็บไซต์เมลอน
<templatestyles src="Div col/styles.css"/>
ชาร์ต.
<templatestyles src="Col-begin/styles.css"/>
จตุรมิตรสามัคคี ครั้งที่ 29

การแข่งขันฟุตบอลจตุรมิตรสามัคคี ครั้งที่ 29 เป็นการแข่งขันฟุตบอลประเพณี ประกอบไปด้วยโรงเรียนกรุงเทพคริสเตียนวิทยาลัย โรงเรียนเทพศิรินทร์ โรงเรียนอัสสัมชัญและโรงเรียนสวนกุหลาบวิทยาลัยที่รับหน้าที่เป็นเจ้าภาพ แข่งขันระหว่างวันที่ 9 พฤศจิกายน ถึง 16 พฤศจิกายน พ.ศ. 2562 ที่สนามศุภชลาศัย
คริกเกตชิงแชมป์โลก

คริกเกตชิงแชมป์โลก  เป็นการแข่งขันคริกเกตOne Day Internationalระหว่างประเทศ การแข่งขันจัดขึ้นทุก ๆ 4 ปี เริ่มครั้งแรกในปี ค.ศ. 1975 โดยมีอังกฤษเป็นเจ้าภาพ
คริสเตอร์ เพ็ตเตอช็อน

คาร์ล กุสตัฟ คริสเตอร์ เพ็ตเตอช็อน  เป็นอาชญากรชาวสวีเดนผู้ต้องสงสัยในการลอบสังหารอูล็อฟ พัลเมอ ในปี 1986 นายกรัฐมนตรีสวีเดน ในปี 1988 เขาถูกตัดสินว่ากระทำความผิดในศาลแขวง แต่พ้นโทษในปีถัดมา
วัดต้นเกว๋น

วัดต้นเกว๋น หรือ วัดอินทราวาส เป็นวัดเก่าแก่ของเชียงใหม่ ปัจจุบันเป็นวัดที่ไม่มีพระอยู่จำพรรษา ตั้งอยู่ในตำบลหนองควาย อำเภอหางดง จังหวัดเชียงใหม่ สร้างขึ้นเพื่อใช้เป็นที่พักแรมของขบวนพระบรมธาตุศรีจอมทองในประเพณีแห่พระเจ้าเข้าเวียง วัดต้นเกว๋นมีศิลปกรรมล้านนาดั้งเดิมที่สมบูรณ์และทรงคุณค่ามาก ถูกขึ้นทะเบียนเป็นโบราณสถานเมื่อปีพ.ศ. 2526 และได้รับการประกาศโดยสมาคมสถาปนิกสยามเป็นอาคารอนุรักษ์ดีเด่นเมื่อปีพ.ศ. 2532
วัดต้นเกว๋นเริ่มก่อสร้างในรัชสมัยพระเจ้ากาวิโลรสสุริยวงศ์ เจ้าหลวงเชียงใหม่องค์ที่ 6 ชื่อวัดถูกตั้งตามต้นบ่าเกว๋น (หรือต้นตะขบในภาษากลาง) ต่อมาถูกตั้งชื่อตามครูบาอินทร์ ซึ่งมีฝีมือด้านเชิงช่างดีและมีส่วนในการสร้างวิหารของวัด ตัววิหารสร้างขึ้นในปีพ.ศ. 2401 ในพระวิหารประดิษฐานพระพุทธรูปปูนปั้นปางมารวิชัย ฝาหนังด้านหลังพระประธานเป็นซุ้มและมีพระพิมพ์โลหะติดฝาผนัง ศาลาจัตุรมุขซึ่งพบเพียงหลังเดียวในภาคเหนือถูกสร้างราวปีพ.ศ. 2399-2412
ประเพณีแห่พระเจ้าเข้าเวียง ถือเป็นประเพณีโบราณที่เจ้าหลวงเชียงใหม่จะโปรดตั้งการพิธีในทุกๆปีเพื่อให้ชาวเมืองได้สรงน้ำสักการะพระบรมธาตุฯ ก่อนที่จะเชิญพระบรมธาตุไปประทับยังวัดสวนดอกและวัดพระธาตุดอยสุเทพตามลำดับ ประเพณีนี้ในปัจจุบันจะจัดขึ้นในโอกาสครบรอบสถาปนาเวียงเชียงใหม่ตามวาระเท่านั้น พิธีแห่ครั้งล่าสุดเกิดขึ้นในพ.ศ. 2559 ในโอกาสครบรอบ 720 ปี 60 รอบนักษัตรสถาปนาเวียงเชียงใหม่
สมาคมสถาปนิกสยาม ในพระบรมราชูปถัมภ์ ได้รับการประกาศให้พระวิหาร วัดต้นเกว๋น เป็นอาคารอนุรักษ์ดีเด่นเมื่อปี พ.ศ. 2532
ทฤษฎีดาว

ทฤษฎีดาว  ทางด้านการเคลื่อนไหวของราคาหุ้น คือ การวิเคราะห์ทางเทคนิคในแง่มุมของกลุ่มหุ้นตามวงจรเศรษฐกิจ (sector rotation) ทฤษฎีนี้มาจากบทความในหนังสือพิมพ์ "The Wall Street Journal" เขียนโดย ชาลส์ เอช. ดาว (ค.ศ. 1851–1902) นักเขียน ผู้ก่อตั้ง และบรรณาธิการคนแรกของหนังสือพิมพ์ และเป็นผู้ร่วมก่อตั้งดาวโจนส์แอนด์คอมแพนี หลังการเสียชีวิตของดาว วิลเลียม ปีเตอร์ แฮมิลตัน, รอเบิร์ต เรอา และ อี. จอร์จ แชเฟอร์ ได้รวบรวมทฤษฎีดาวนี้ขึ้นมา โดยยึดจากบทความของดาว ตัวของดาวเองไม่เคยใช้คำว่า ทฤษฎีดาว เพื่อเสนอระบบการขาย
ฮอกกี้น้ำแข็งชายทีมชาติสหรัฐ

ฮอกกี้น้ำแข็งชายทีมชาติสหรัฐ เป็นทีมฮอกกี้น้ำแข็งระดับทีมชาติของสหรัฐ เป็นตัวแทนของสหรัฐในการแข่งขันฮอกกี้น้ำแข็งระดับนานาชาติเช่น ฮอกกี้น้ำแข็งชิงแชมป์โลก เป็นต้น
ฮอกกี้น้ำแข็งชายทีมชาติฟินแลนด์

ฮอกกี้น้ำแข็งชายทีมชาติฟินแลนด์ เป็นทีมฮอกกี้น้ำแข็งระดับทีมชาติของประเทศฟินแลนด์ เป็นตัวแทนของประเทศฟินแลนด์ในการแข่งขันฮอกกี้น้ำแข็งระดับนานาชาติเช่น ฮอกกี้น้ำแข็งชิงแชมป์โลก เป็นต้น ฟินแลนด์เป็นส่วนหนึ่งของบิ๊กซิกซ์ซึ่งพร้อมด้วยแคนาดา, สหรัฐ, เช็กเกีย, รัสเซีย และ สวีเดน
แบนดิต

แบนดิต (เกาหลี: 밴디트, อังกฤษ: Bandit มักเขียนว่า Bvndit หรือ BVNDIT) เป็นเกิร์ลกรุปหญิงล้วนสัญชาติเกาหลีใต้กลุ่มแรกของค่ายเอ็มเอ็นเอชเอนเตอร์เทนเมนต์ ประกอบไปด้วยสมาชิก 5 คน คือ อี-ย็อน, ซ็อง-ฮี, จ็อง-อู, ชี-มย็อง และ ซึง-อึน เปิดตัวเมื่อวันที่ 10 เมษายน ค.ศ. 2019 พร้อมซิงเกิลอัลบั้ม 'BVNDIT, BE AMBITIOUS!'
โดยชื่อกลุ่ม แบนดิต (Bvndit) ย่อมาจากคำว่า 'Be Ambitious N Do IT' ซึ่งแปลว่าจงมีความทะเยอทะยาน และลงมือทำโดยจะออกเสียงเหมือนกับคำว่า BANDIT ที่แปลว่าโจร
ประวัติ.
2019: การเปิดตัวและซิงเกิลอัลบั้ม.
เอ็มเอ็นเอชเอนเตอร์เทนเมนต์ได้เปิดตัวเกิร์ลกรุปวงแรกของค่ายในวันที่ 10 เมษายน ค.ศ. 2019 โดยมีชื่อกลุ่มอย่างเป็นทางการว่า แบนดิต (BVNDIT) พร้อมซิงเกิลอัลบั้ม BVNDIT, BE AMBITIOUS! มีไตเติลแทร็คคือเพลง "'Hocus Pocus"' แบนดิตขึ้นแสดงดนตรีครั้งแรกในรายการเอ็มเคานต์ดาวน์ ทางช่องเอ็มเน็ต เมื่อวันที่ 11 เมษายน ค.ศ. 2019
วันที่ 15 พฤษภาคม แบนดิตได้ปล่อยดิจิตอลซิงเกิลที่สองออกมาในชื่อ '"Dramatic"' และเมื่อวันที่ 21 ตุลาคม แบนดิตได้ปล่อยรูปภาพโปรโมตมินิอัลบั้มแรกออกมามีชื่ออัลบั้มว่า BE! ซึ่งจะถูกปล่อยออกมาในวันที่ 5 พฤศจิกายน ค.ศ. 2019 มีไตเติลแทร็คคือเพลง "'Dumb"'
สมาชิก.
จากเว็บไซต์ Naver
จักรวรรดิซิลูซิด

จักรวรรดิซิลูซิด  เป็นรัฐอารยธรรมกรีกที่ดำรงอยู่ระหว่าง 312–63 ปีก่อนคริสตกาล มีเมืองหลวงคือซิลูเซียและแอนติออก จักรวรรดินี้ถูกสถาปนาโดยซิลูคัสที่ 1 ไนเคเตอร์ หลังมีการแบ่งราชอาณาจักรมาเกโดนีอาของอเล็กซานเดอร์มหาราชใน 321 ปีก่อนคริสตกาล การแบ่งดินแดนนี้ทำให้ซิลูคัสได้ครอบครองบาบิโลเนีย ก่อนจะขยายอำนาจไปทางตะวันออกเฉียงเหนือจนจรดแม่น้ำสินธุ จักรวรรดิซิลูซิดในช่วงเจริญรุ่งเรืองถึงขีดสุดครอบครองพื้นที่ตั้งแต่อานาโตเลียกลาง ลิแวนต์ เมโสโปเตเมีย เปอร์เซีย เติร์กเมนิสถาน อัฟกานิสถาน ไปจนถึงบางส่วนของปากีสถานในปัจจุบัน
เมื่ออเล็กซานเดอร์มหาราชสวรรคตอย่างกะทันหันใน 323 ปีก่อนคริสตกาล ซิลูคัส หนึ่งในไดแอโดไค (ผู้ใกล้ชิดอเล็กซานเดอร์) ให้การสนับสนุนเพอร์ดิกคัส ผู้สำเร็จราชการแทนพีลิปโปสที่ 3 แห่งมาเกโดนีอา ลูกพี่ลูกน้องของอเล็กซานเดอร์ผู้ไม่สมประกอบซึ่งได้รับเลือกเป็นรัชทายาท การขึ้นสู่อำนาจของเพอร์ดิกคัสทำให้เกิดความขัดแย้งกับไดแอโดไคคนอื่น ๆ จนเกิดเป็นสงครามที่กินเวลายาวนานเกือบ 50 ปี ต่อมาเมื่อเพอร์ดิกคัสถูกสังหารโดยบันทึกบางแห่งระบุว่าซิลูคัสอาจมีส่วนเกี่ยวข้อง ซิลูคัสได้รับตำแหน่งเซแทร็ปแห่งบาบิโลน และร่วมมือกับแอนติโกนัสที่ 1 มอน็อพธาลมอส หนึ่งในไดแอโดไคผู้มีอำนาจสูงสุด แต่ภายหลังความสัมพันธ์ของทั้งคู่ตกต่ำจนซิลูคัสต้องลี้ภัยไปที่อียิปต์ก่อนจะกลับมาทำสงครามกับแอนติโกนัส และสร้างฐานอำนาจในบาบิโลน มีเดียและเอลาม ใน 305 ปีก่อนคริสตกาล ซิลูคัสขยายดินแดนไปทางตะวันออกจนปะทะกับกองทัพของพระเจ้าจันทรคุปตเมารยะแห่งราชวงศ์โมริยะในอินเดีย ทั้งสองทำสงครามกันนาน 2 ปี ก่อนซิลูคัสจะยอมหย่าศึกเพื่อยกทัพไปช่วยคาสแซนเดอร์และไลซีมาคัสรบกับแอนติโกนัสในยุทธการที่อิปซัส ชัยชนะในยุทธการที่อิปซัสทำให้จักรวรรดิมั่นคงยิ่งขึ้น 281 ปีก่อนคริสตกาล ซิลูคัสรบชนะไลซีมาคัสในยุทธการที่คอรูเปเดียม ทำให้จักรวรรดิซิลูซิดมีอำนาจมากที่สุดในบรรดาอาณาจักรไดแอโดไคทั้งหมด
จักรวรรดิซิลูซิดดำรงต่อไปจนกระทั่งขัดแย้งกับสาธารณรัฐโรมัน กลายเป็นสงครามโรมัน–ซิลูซิดใน 192 ปีก่อนคริสตกาล ความพ่ายแพ้ในสงครามครั้งนี้ บวกกับสงครามกับจักรวรรดิพาร์เธีย การลุกฮือของชาวยิว และความขัดแย้งภายใน ทำให้จักรวรรดิซิลูซิดอ่อนแอลง กลางศตวรรษที่ 2 ก่อนคริสตกาล ดินแดนส่วนใหญ่ของจักรวรรดิซิลูซิดถูกพิชิตโดยจักรพรรดิมิทริเดทีสที่ 1 แห่งพาร์เธีย ในขณะที่ฝั่งตะวันออกเฉียงเหนือของจักรวรรดิแยกออกไปเป็นราชอาณาจักรกรีก-แบคเตรีย อย่างไรก็ตาม กษัตริย์ราชวงศ์ซิลูซิดยังคงปกครองดินแดนที่หลงเหลืออยู่ในซีเรีย จนกระทั่งถูกสมเด็จพระเจ้าไทกราเนสมหาราชโจมตีใน 83 ปีก่อนคริสตกาล และถูกผนวกเป็นส่วนหนึ่งของโรมโดยปอมปีย์ใน 63 ปีก่อนคริสตกาล